ТОШПУЛАТ РАХМАТУЛЛАЕВ СОГДИАНА: Ўзбекистонлик журналист ва блоггер Тошпўлат Раҳматуллаевнинг Би-би-си ўқувчилари саволларига жавоблари\nТОШПУЛАТ РАХМАТУЛЛАЕВ СОГДИАНА\nНовости. История. Общество. Культура\nЎзбекистонлик журналист ва блоггер Тошпўлат Раҳматуллаевнинг Би-би-си ўқувчилари саволларига жавоблари\n(9 август - Ўзбекистонда Рамазон Ҳайити нишонлаётган куни Би-би-си радиоси менга саволлар билан мурожаат қилди. Саволларга имкон қадар очиқ жавоб беришга ҳаракат қилдим. Тошпўлат Раҳматуллаев)\nБи-би-си: Тошпўлат ака, аввало бугунги Рамазон Ҳайитингиз муборак бўлсин!\nТошпўлат Раҳматуллаев: Қуллуқ, Би-би-си Ўзбек хизмати ходимлари ва тингловчиларини ҳам Ҳайит байрами билан табриклайман! Соғлик- омонликда келгуси Ҳайитларга Аллоҳ таоло ҳаммамизни етказсин!\nБи-би-си: Раҳмат, айтганингиз келсин!\nЎшдан Одилжон Маҳдумий: Muhtaram Toshpo'lat aka! Jurnalistik sohasi kasbmi yoki mas'uliyat?\nТошпўлат Раҳматуллаев: Албатта масъулият. Агар журналистика орқасидан қорнимни тўйғазаман, фақат оиламни боқаман, бошқасига ишим йўқ деган одам менимча бошқа касбни танласа маъқулроқ бўлади. Чунки бўлаётган воқеа-ҳодисаларни очиқ-ҳаққоний айта билиш, масалаларни кўтариш ва муаммоларни ҳал этишга ҳаракат қилиш бу- журналистликни бўйнига олган одамнинг энг асосий вазифаси ҳисобланади.Чунки масъулият бўлмаса, уни ҳис қилмаса, жамиятда кечаётган иқтисодий-ижтимоий, сиёсий соҳаларга ўзининг дахлдорлигини сезмаса, киши журналистлик касбини йиғиштириб, бошқа тинчроқ ишни топиши керак, деб ўйлайман.\nХўжанддан Ўктам Ризаев блоггерлик фаолиятингиз, блогларнинг интернет веб саҳифалардан фарқи, журналистикага кириб келишингиз ва журналистика нима, шунингдек, сўз эркинлиги ҳақидаги фикрларингиз билан қизиққан. Марҳамат!\nТошпўлат Раҳматуллаев: Албатта кўпчилик билади, блог бу- бошқа сайтлардан фарқ қилиб, ўша шахснинг кундалиги, яъни онлайн тизимида юритадиган кундалиги ҳисобланади. Сайтларда эса ҳар хил фикрлар, қарашлар, мақолалар, турли муаллифларнинг қарашлари жойлашади. Лекин мен блогда кенгроқ, шаҳримизда, вилоятимизда, қолаверса мамлакатимиздаги ижтимоий-иқтисодий ва бошқа муаммоларни кўтаришга ҳаракат қиляпман.\nЖурналистика эса, мен учун эҳтиёж сифатида пайдо бўлган. Блогдаги таржимаи ҳолимда ёзганман, мактабда 9-синфда ўқиб юрган пайтимда Вьетнам уруши ҳақида "Вьетнамдан қўлингни торт!" деган бир ҳайқириқ бўлган. Ундан кейин ҳам, хусусан 80-йилларнинг охирида матбуотда сўз эркинлигига, ошкораликка катта йўл ва имконият очилганлиги туфайли мамлакатда, жамиятимизда бор камчиликларни айтиш учун мен ўша пайтда қўлимга қалам олгандим. Бўлмаса тинчгина Самарқанд Давлат университетида ишимни давом эттирсам бўларди. Ўша пайтларда фаоллигим, матбуотда чиқишларимни инобатга олиб, мени университетдан "Самарқанд" газетасига бош муҳаррирлигига таклиф қилишганди. Мен у ерда етти йил ишладим. Ҳозир нафақадаман. Блоггерлик фаолиятим учун умуман иқтисодий ё молиявий манфаатим йўқ. Лекин шундай бўлса ҳам эҳтиёж сифатида озгина бўлсада чиқишлар билан жамиятга, бировларга фойдам тегсин, деган мақсадда шу фаолият билан шуғулланяпман. Агар очиқ, эркин сўз айтолмаса, сўз эркинлиги бўлмаса, у вақтда журналистиканинг ҳам, журналистнинг ҳам кераги йўқ. Сўз эркинлиги шароитидагина журналист ўзининг имкониятларини тўлиқ ишга сола олади, халққа, ватанига ёрдами тега олади. Шундагина уни ҳақиқий журналист деса бўлади, деган фикрдаман.\nТошкентдан Ҳожиаҳмад: Тошпўлат ака, баъзи хабарларга кўра Ўзбекистонда блоггерлик фаолияти тўғрисида қонун лойиҳаси ишлаб чиқилмоқда экан. Дастлаб ушбу хабарни эшитишим билан, ҳайрон қолдим. Ахир блоггерлик Ўзбекистон шароитида ҳали унчалик ривожланган эмас. Сизнинг муносабатингиз қандай?\nТошпўлат Раҳматуллаев: Мен ҳам бу саволдаги кўтарилган масалани эшитиб ҳайрон қолдим. Чунки ўзим шахсан бу ҳақда эшитганим йўқ. Лекин агар шундай бўладиган бўлса, ҳозирги босқичда блоггерликни ривожлантириш, бу ишни янада кенгайтириш, одамларни жалб қилиш керак бўлган бир вақтда уни чеклаб қўйишга қилинган ҳаракат, уриниш нотўғри деб ҳисоблайман. Чунки айримлар, "Мана бизда, Ўзбекистонда 10 миллион интернет фойдаланувчи бор", деб мақтанади. Лекин 10 миллион фойдаланувчиларнинг ичида қанча киши шу блоггерлик билан шуғулланади? Жуда кам. Чунки ўша ўн миллионнинг катта қисми шу интернетга баъзи-баъзида кириб фильм кўрадими ё қўшиқ эшитадими ёки қўшиқларни кўчириб оладими, мана шу ҳисобдан ўша 10 миллион пайдо бўлган, деб ўйлайман. Лекин фаол интернет фойдаланувчилар, ижтимоий-иқтисодий, сиёсий масалалар билан қизиқувчилар, энг асосийси ўз фикрини айта оладиганлар жуда оз. Агар мабодо қонун ишлаб чиқилсаю, у амалга ошадиган бўлса, бу ҳозирги вақтда блоггерлик фаолиятини, жумладан интернетга чиқиб турадиганларнинг сонини камайишига олиб келади. Бу айни пайтда унча мақсадга мувофиқ эмас, деб ўйлайман.\nБи-би-си: Тошпўлат ака, сиз ўзингиз блогингизга қанча вақт ажратасиз? Қайси блогларни кўпроқ кузатиб борасиз?\nТошпўлат Раҳматуллаев: Мен блоглар эмас, ўша ўзбек ва рус тилларидаги асосан янгиликлар сайтларини кўриб бораман. Чунки одамларнинг ўз ҳаёти ҳақида ёзганлари, турли машмашалар, ҳаётда бўлган-бўлмаган воқеалар устида фикр юритиб, ўқишга вақтимни қизғанаман. Чунки блогимга қарасангиз, ҳафтада икки-учта, ойига саккиз-ўнта атрофида материал қўяман. Бўлмаса ёзаман десам, ҳар куни бир-иккита нарса қўйиш ҳам мумкин. Лекин бунинг учун вақт йўқ. Мен кўпроқ турли мавзудаги китобларни ўқиб-ўрганишга ҳаракат қиламан. Интернет яхши, лекин барибир китоб ўқимасангиз бўлмайди деб ҳисоблайман. Ўзим жидддийроқ бир нарса, интернет журналистикаси, ўзбек журналистикасида янгиликнинг берилиши ҳақида каттароқ, жиддийроқ бир нарса ёзишга ҳаракат қиляпман. Шунинг учун вақтимни ўша нарсаларга сарфлаб, блогимга унча кўп вақт ажратмайман. Агар ҳар куни уч-тўрт соат ишлаганимда эди, ҳар куни материал берардим. Қандайдир бир айтишим зарур бўлган ғоями бир мавзуни топсам, ўшани тугатиб, блогга бериб, кейин яна ишларим билан шуғулланаман. Энг асосийси ўз устимда ишлаш, жисмоний жиҳатдан, саломатлик масаласида, бошқа соҳаларни ўрганишни айтиш мумкин, канда қилмайман. Шунинг учун блогда ишлаш учун вақтим унча кўп эмас.\nХўжанддан Олимбек: Тошпўлат ака, Самарқанддан экансиз, "Самарқанд" газетасининг муҳаррири вазифасида ҳам ишлаган экансиз, миллатлараро муносабатларни уйғунлаштиришда матбуотнинг ўрни ҳақида гапирсангиз? Фаолиятингиз пайтида миллатлараро муносабатларни уйғунлаштиришга ёки аксинча кескинлашувига сабаб бўлган бирор мисол (матбуотда шу мавзудаги бирор чиқиш, унга акс-садолар, эътирозлар бўлганми?) бўлган бўлса, вақтингизни дариғ тутмай, ўртоқлашсангиз миннатдор бўлардик. Раҳмат!\nТошпўлат Раҳматуллаев: Бу жуда долзарб масала, долзарб саволни кўтарибди биродаримиз. Мен гапнинг очиғи, бу ҳақда кўп ўйлайман. Чиқиш ҳам қилиш ниятим бор эди, айнан шу кеча-кундуздаги воқеалар ҳақида. Масалан, "Самарқанд" газетаси бошиданоқ Самарқанд шаҳрининг хусусиятини ҳисобга олиб уч тилда- ўзбек, тожик, рус тилларида чиқиб келган. Ва мени- университетда ишлаб юрган одамни бирдан чақириб, муҳаррир қилиб қўйишганда ҳам айнан шу жиҳат- уч тилни билишим ва ёза олишимни инобатга олиб таклиф қилишган эди. Ва биз матбуотда миллатлараро тотувликни сақлаш ва ривожлантиришга кўп ҳаракат қилганмиз. Газета тўрт саҳифа бўладиган бўлса, икки саҳифаси ўзбек тилида, бир саҳифаси тожик, биттаси рус тилида бўлишига интилганмиз. Лекин бу матбуотда чиқиш катта масала. Ҳозир мутахассислар бир ёқда қолиб кетиб, турли кишилар бирданига муаммоларни кўтариб, хусусан интернетдаги турли сайтларга чиқиш қиляпти. Мен ўйлайманки, мана шу кеча-кундузда маданиятимиз, айниқса баҳс маданияти ҳали унча ривожланмаган бир пайтда бу масалани очиқ матбуотда кўтариб чиқиш нотўғри. Буни олимлар, тарихчилар ўзаро анжуманларда ҳал қилиб, илмий журналларда олиб чиқишлари керак. Масалан ким қадимлироқ, ким олдин пайдо бўлган, қайси тил энг қадимги, қайси миллат энг зўр, қайсиси иккинчи даражали деган нарсалар ҳақида шундай бемаъни гап-сўзлар бўляптики, бу оддий халқни ҳам, илгари алоқаси жуда яхши бўлган халқлар ўртасида ҳам айрим бир тушунмовчилик бўлишига олиб келяпти. Шунинг учун бу масалани агар ёзиладиган бўлса, фақат халқларнинг тотувлигини, миллатларни бирлаштирувчи мақола, чиқишлар бўлиши керак. Ким яхши, ким ёмон, ким зўр деган гаплар уларни бир-биридан узоқлаштирувчи хавфли нарсалар. Мен 1997 йилда "Маҳаллийчилик миллат оёғидаги кишан" деган мақола ёзган эдим. "Ҳуррият"газетаси уни ўшанда бошқа "Оғайни қаердансиз? Воҳаданми, водийданми ёки Ўзбекистонданми?" деган сарлавҳа билан чоп қилган ва шов-шувга сабаб бўлганди. Мен ўшанда "Раҳбар қаердан бўлса, доимо ўз одамларини атрофига тўплайди. Бу ўша раҳбарга ҳам, атрофидагиларга ҳам ёмон". Миллатчилик эмас, маҳаллийчилик деб айтгандим, лекин миллатчиликни ҳам назарда тутгандим. Ким бўлишидан қатъи назар, бир ишга қўйишидан олдин "Оғайни, жиян, қўлингдан нима иш келади? Эртага сени деб мен маломатга қолмайманми?" деб сўраши керак. Бу масалада матбуотнинг роли жуда катта. Бир халқни камситиш ҳисобига ўз миллатини юқорига кўтариш маданиятсизлик, деб ҳисоблайман.\nБи-би-си: шу мавзудаги яна бир савол Дилшод Самарқандийдан:\nЎзбекистонда миллатлараро тотувлик айниқса мустақиллик даврига келиб долзарб масалага айлангани ҳаммамизга яхши маълум. Лекин, афсуски, шундай бўлса-да очиғини айтишимиз керак, хусусан, Самарқанд шаҳрининг маиший ҳаётида муайян рол ўйнайдиган ва бугун маҳаллий бизнеснинг салмоқли қисмини қўлида тутган тожик, эроний биродарларимизнинг орасида вилоятнинг турли жойларидан келиб ўқиб, ишлаб, яшаб юрган ўзбекларга нисбатан айирмачилик, миллатчилик, беҳурматлик каби иллатларига ҳануз дуч келасан киши. Бундайларнинг тилида илк ҳақоратли сўз - "Ўзбак" дейиш билан бошланади. Бу одатларга ҳаттоки, баъзи оилаларда бола тарбияси жараёнида, оилавий тадбирларнинг "кулминацион якун" нуқталарида, зиёлилар орасида ҳам гувоҳ бўлиш мумкин. Ваҳолангки, Конституция ва қонунларимизда барчанинг тенглиги эътироф этилиши билан бирга, ушбу миллатнинг хурматга лойиқ номи ҳам Ўзбек халқи дея мустаҳкамлаб қўйилган.\nТошпўлат ака бунга ҳамшаҳар журналист, тарихчи сифатида муносабатингиз. Бу нима, "Тарихий шаҳарда янгича эгаликка интилишми?", "Сепаратизм белгисими?", "Тўқликка шуҳликми?" ёки "Ношукрликми?" бунинг туб илдизлари қаерда ва бундай салбий ҳолатларни йўқотиш учун нималар қилиш керак деб ҳисоблайсиз? Бу муаммо ҳақида тадқиқотлар олиб боргансизми?\nТошпўлат Раҳматуллаев: Тўғри, миллий масала маиший маънода сақланиб қолаётганлиги тўғри. Лекин оддий одамлар орасида бу гап унчалик йўқ. "Сен ўзбекми, тожикми, эроними, русми?"- деган гапни оддий аҳоли ўртасида жуда кам эшитамиз. Афсуски зиёлилар орасида бу нарса кейинги пайтларда томир отиб боряпти. Гап фақат эрони билан тожикларнинг ўзбекларга муносабати ҳақида эмас, ўзбекларнинг уларга ёки маҳаллий миллат вакилларининг бошқа оврўполикларга нисбатан фикрлари ҳам ҳар хил эканлигини биз кузатиб борамиз. Бунинг сабаби, кўп йиллар давомида бу нарсага табу қўйилган эди. Миллий масала ҳақида гапириш, очиқ фикр билдириш, қандайдир бунга йўл қўйилмасди. Лекин кейинги пайтларда баъзи бир гуруҳлар орасида бундай кайфият кучайиб бораётганлигини сезиш мумкин. Мен буни саводсизлик, маданиятсизликнинг нишонаси деб ҳисоблайман. Чунки бизда азалдан шу Ўзбекистон ҳудудида, Мовароуннаҳрда ҳеч ким миллат ажратмаган, бағрикенглик бўлган. Ўзбек, тожик ёки бошқа миллатми, мен сендан устун, деган гап бўлмаган.Тожик давлатчилиги бўлмаган бўлсада, давлат бошлиқлари туркий қабилалардан, ўзбеклар бўлган тақдирда ҳам саройларда, шаҳарларда тожик тили ҳам, ўзбек тили ҳам бир хил даража, мақомда бўлган. Афсуски ҳозир баъзи зиёлиларимизнинг нотўғри талқини натижасида бу нарса пайдо бўлмоқда. Шунинг учун айни пайтда нафақат матбуотда, балки олимлар, амалдорлар одамларга бу масалани тўғри тушунтириш вақти келди, деб ўйлайман. Акс ҳолда ўсиб келаётган авлод учун катта бир муаммога айланиши мумкин.\nМен ўзим миллий масалада тадқиқот олиб борган эмасману, лекин тарихчи сифатида археологлар, тарихчилар билан суҳбатлар қилганман. Ислом дини кириб келганда ҳам, 12-13 асрларда ҳам миллий маслада бағрикенглик бўлганлигини тарихдан кўриш мумкин.\nДилшод Самарқандий: Сўнгги йилларда Самарқанд шаҳрида қурилиш-ободонлаштириш борасида анча-мунча ишлар қилинди. Аммо бунёдкорлик ишлари ниҳоялаган бўлса-да, бирон сабаб билан яна бошланган асфальт-бетон йўллардаги таъмирлаш ишлари ойлаб, ҳатто йиллаб давом этади. "Сиёб", "Дамариқ" ёки бир қатор туманлар бозорлари, кўчалар, савдо масканлари, хиёбонлар, кўпқаватли уйлар, ариқларда ҳали ҳам тўпланиб ётган ҳар хил чиқинди ва ахлатларга дуч келаверамиз. Экологик маданият юксак даражада деб айтаолмаймиз. Қачонки давлат миқёсида бирор тадбирлар ўтадиган бўлса, ўшандагина атроф-муҳит ободонлиги масаласига кампаниябозлик билан киришилади. Бу жойлар тозаланади, ёз бўйи қуриб ётган дарахт кўчатлари, гул, майса ўт (газон)ларга сув қўйилади, қайтадан экилади. Яна бу ишларга ўқитувчи, ўқувчи-талабалар, ҳамшираю врачлар жалб қилинади. Шу кеча кундузда ҳам навбатдаги "Шарқ тароналари", "Мустақиллик" айёми яқин экан, тепадаги ҳолатларга гувоҳ бўламиз. Ҳали замон "пахта сафарбарлиги" бошланади. Нега шундай давом этаяпти? Мазкур тадбирларни маданий давлатлардаги каби тўғри изга тушиб кетиши учун ҳокимият қандай ўзгаришлар қилиши лозим? Ва бундай ўзгаришлар бўлишини яна қанча кутамиз деб ўйлайсиз? Газетангиз бу борада бонг урганми?\nТошпўлат Раҳматуллаев: 1996-97 йиллар бўлса керак, биз газетимизда Самарқанддаги Университет хиёбони атрофидаги дарахт, буталарни олиб ташлаб ўрнига бошқа бута экилганида улар қуриб қолганини кўтариб чиққанмиз. Мен ўшанда "Файзинг йўқолдику хиёбон" деган бир мақола ёзган эдим. Кейин "Меҳмон кутадиган уйингиз обод бўлсин" деган мақолам чиққан. Самарқандга кўп меҳмон келади, бошқа. Бу ерда гап менинг чиқишим ҳақида эмас, уйғунлик масаласида. Қадимги ёдгорликлар билан ҳозирги қурилаётган бинолар ва дарахтлар, "ландшафт" масаласи уйғунлиги ҳақида гап кетяпти. Бу масалада анча иш қилиниши лозим. Лекин ҳозир Самарқанд анча ўзгарди. Бир масала, йўлкаларда қуёш тафтида қолиб кетасиз. 50-100 ёшли дарахтларнинг кесиб ташлангани шаҳар экологиясига жуда катта таъсир қилди, деб ўйлайман. Бу ҳақда блогимда ҳам ёзганман. Шу билан бирга Эски шаҳар колорити бузилаётгани, янги шаҳар билан фарқи қолмаётгани ҳақида ёзган эдим. Бу ҳақида ҳали яна бошқа режаларим бор. Шарқ калорити йўқолмаслиги, шаҳарнинг ўзига хослигига путур етмаслиги лозим.\nЎшдан Даврон: Тошпўлат ака сизни блогингиз билан танишиб чиқдим. Асосан, ижтимоий муаммолар ҳақида ёзар экансиз. Нега сиёсий, хуқуқий муаммоларни кўтариб чиқмайсиз. Масалан, пенсияга келганларнинг навбат кутишдаги одобсизлигини ёзгансиз аммо, нафақа пулларини олишдаги муаммолар ҳақида гап йўқ. Шу ҳақда фикрингизни билмоқчиман.\nТошпўлат Раҳматуллаев: Юқорида айтганимдай, блог менинг шахсий кундалигим, сайт эмас. Шунинг учун ўзимни шу кеча-кундузда қизиқтираётган ва қандайдир ёқаётган, ёқмаётган нарсалар ҳақида ёзаяпман.Чунки ҳуқуқий, ижтимоий-иқтисодий масалалар бор. Сиёсий масалада ёзадиган жуда кўп сайтлар бор. Хоҳлаган одам уларга кириб ўқиши мумкин. Айниқса чет элдан туриб ёзадиганлар ҳаммаси сиёсатни ёзаяпти. Лекин мана бу ҳаётни кўриб, ўзи бевосита гувоҳ бўлган нарсаларни ёзаётганлар жуда кам. Нафақалар масаласига келсак, мана ўзим тўрт йилдан буён пенсия оламан. Лекин биринчи ойдан иккинчи ойга қолмаган. Ҳар ойнинг 10-15ида беради. Шунинг учун шахсан ўзим нафақа берилмаётганига тўқнаш келмаганим учун кўтармадим.\nФарғонадан Қаҳрамон Олимов: Ватанимиз Ўзбекистон кундан-кун гуллаб-яшнамокда бу борада президентимизнинг меҳнатлари юксак. Лекин баъзи бир камчиликлар дилни хира қилади. Масалан водийда электр энергияси билан таъминлаш жуда ҳам ёмон, айникса қиш фаслида суткасига ўртача 8-10 соатга тўғри келади. Бу камчилик қачон тузатилади? Ватанимиздаги журналистлар бу мавзуни қачон кўтариб чиқади? Ахир Ўзбекистон жаҳонга юз тутмоқда, ватанимизни жаҳон танимоқдаку?\nТошпўлат Раҳматуллаев: Мен энди ҳамма журналистлар номидан жавоб беролмайман. Лекин блогимни очиб ўқилса, Самарқанддаги свет ва газ масаласи доимий, мунтазам, ҳатто керагидан кўп кўтарилган, деб ўйлайман. Бошқа жойларда кўтарилмагани ўша шаҳар, вилоят журналистларининг виждонига ҳавола. Бу энди биринчи масала. Иккинчидан, фуқаролик жамияти деймиз. Қуряпмиз, боряпмиз деймиз. Агар одамларнинг ўзлари ҳаракат қилмасдан, қачон журналист келиб кўтаради, деб ўтирса ҳеч нарса бўлмайди. Одамларнинг ўзлари ҳам жим ўтирмасликлари, керак бўлса журналистларга далда бўлиши, керакли идораларга мурожаат қилиши керак.\nБи-би-си: Тошпўлат ака, шу йил халқаро "Олтин қалам" танлови ғолиби бўлдингиз. Шу каби мукофотлар журналистга қандай руҳ, кайфият беради?\nТошпўлат Раҳматуллаев: Словениялик бир ташкилот инсон ҳуқуқларини ҳимоя қилиш номинацияси бўйича мени тақдирлади. Албатта гап у мукофотнинг ўзида ёки пулида эмас. Мен моддий манфаатдорлик учун ёзганим йўқ мақолани. Гап одамнинг қилаётган ишини жамоатчилик тан олиши. Қилаётган ишингиз фойдали, манфаатли, одамларга фойдаси тегаяпти деган гапни эшитсангиз, қолаверса одамларнинг "сизнинг ёзганингиз менга фойдаси тегди", дейишининг ўзи мукофот. Қолаверса, мукофот журналистга тўғри иш қилаётгани, тўғри йўлдан бораётгани ва ишини давом эттириши кераклигига бир туртки, далда бўлади деб ўйлайман.\nБи-би-си: Тошпўлат ака мазмунли суҳбатингиз учун раҳмат! Тилакларингиз бўлса марҳамат!\nТошпўлат Раҳматуллаев: Тилагим шуки, ҳар бир киши ўз ҳаққини, ўз манфаатини ҳимоя қилиш даражасида билимга, кучга, маданиятга, керак бўлса сабр-тоқатга эга бўлсин дейман! Ҳар биримиз ҳаракатимизни мана шу йўналишда олиб борсак, елкадош бўлсак бир-биримизга, умумий ишимизнинг манфаатини кўзлаб ҳаракат қилсак, албатта мақсадга эришамиз деб ўйлайман. Ва бу йўлда барча дўстларга, биродарларга омад ёр бўлишини тилаб қоламан!\nАвтор: Тошпулат Рахматуллаев на 23:41\nAmerikacha orzu: haqiqatmi yoki sarob?\nНелегалы - с надеждой на иммиграционную реформу\nПочему виза достается больше всего жителям Самарканда?\nУзбекистан в Америке. Прелести легальной жизни и сложности адаптации\nБозорми ёки мозор?\nСиёб бозорига мартабали меҳмон келди дегунча бозор ёпилади. Меҳмонлар келишидан анча аввал енгил автомобиллар йўли тўсилади, ҳатто авто...\nОткрытые люки и разбитые дороги Самарканда\nУлица Андижанская Открытые канализационные люки и разбитые дороги, к большому сожалению, не интересует ни городских властей, ни дорожны...\nСамарканд в тисках лимита или может ли быть достойная жизнь без газа?\nВ Самарканде, начиная с 5 января, резко ухудшилось положение с природным газом. Хотя и до этого были сбои в обеспечении населения «гол...\nСамарқандликлар ношукурми ёки йўлсозлар?\nСамарқандда бир вақтнинг ўзида 7-8та кўчада реконструкция ишлари бошлаб юборилганлиги, кўпгина ишларнинг сифати талаб даражасида э...\n«Самарқанд китоб олами» мажмуаси очилди\n28 май куни « Самарқанд китоб олами » мажмуасининг тантанали очилиш маросими бўлиб ўтди. Унда вилоят ва шаҳар давлат ҳам...\nПОФИГИЗМ – на высоте?\nМне обращаются знакомые и спрашивают: Раньше перед крупными политическими событиями или приездом высокопоставленных гостей давали газ. ...\nВ Самарканде проходит первый форум гидов\nВ Самаркандском государственном институте иностранных языков состоялся форум гидов. Наряду с гидами Самарканда в нем принимали...\nТўйларнинг тартибли ўтиши кимларга боғлиқ?\n2019 йил 14 сентябрда Олий Мажлиси Қонунчилик палатаси ва Олий Мажлис Сенатининг “Тўйлар, оилавий тантаналар, маърака ва маросимлар ў...\nКак отличить поддельные напитки «Coca-cola» и «Fanta» от настоящих?\nПо данным Biznez - daily . uz ( http://bdm.uz/ru/istemolchi/28684-sli-pokupatl-tryat-bditlnost ) на продажу поступили фальсифицированн...\nЯхши меҳнат қилган мазмунли ҳордиқ чиқариши керак\n“Агро-Браво” МЧЖда Янги йил байрами тантанали нишонланди. Байрам тадбири корхонанинг дид билан безатилган ошхонасида бўлиб ўтди. ...\nМеждународная конференция музыковедов в Самарканде...\nНусрат Раҳмат ва Миршариф Хўжаев билан учрашувлари...\nОлий таълим муассаларида 1 сентябрдан тўлов-контра...\nАмир Темур хайрия жамғармаси ўз алоқаларини кенгай...\nПодготовка к фестивалю «Шарк тароналари» вышла на ...\nОткрытый люк посреди тротуара\nВ моем блоге – 200 материалов\nБлогимдаги материаллар сони 200 тага етди\nЎзбекистонлик журналист ва блоггер Тошпўлат Раҳмат...\nВ вузах Самарканда состоялись вступительные экзаме...


Тошкент шаҳрида 10 апрель, шанба куни Пиллачилик ва қоракўлчиликни ривожлантириш қўмитаси томонидан ташкил этилган матбуот анжуманида қўмита раиси Баҳром Шарипов гўшт экспорти аҳоли орасида гўшт нархига таъсир қилиши ҳақидаги гапларга аниқлик киритди. Бу ҳақда анжуманда иштирок этган «Bugun.uz» мухбири хабар қилди.\nМутасаддининг таъкидлашича, Ўзбекистонда жами ҳисобда 22 миллионта қўй бор. Шулардан 6 миллион 200 мингтаси қўмитага аъзо корхоналарга тегишли ҳисобланади.\n«Мисол тариқасида, 50 мингта қўй сотсак, 100 мингта қўй хориждан олиб келинади. Демак, биз валюта қимматлашишига ёки қўй гўшти дефицитига (танқислигига) эмас, қўй гўштининг кўпайишига сабаб бўламиз. 100 мингта олиб келиб, 50 мингтасини сотсак, шу 50 мингтанинг пулини олмаймиз, яна 75 мингта қўй олиб келамиз, шунинг ҳисобига 100 мингта қўй 3 ойда 125 мингтага кўпаяди», — деди Баҳром Шарипов.\n«Гўшт экспорти йўлга қўйилса, тери экспорти ҳам ўз-ўзидан ишга тушади. Бироқ қўмитамиз бор қўйлар сони бўйича 25 фоизни ташкил қилади. Лекин бизга тегишли 47 та кластер 47 та туманда 1 тадан шифохона, 2 тадан боғча, 4 тадан мактабни 15 минг кам миқдордаги маблағда арзон таъминласа, мақсадимизга етамиз», — дея таъкидлади раис.\nУ шунингдек, Ўзбекистонда гўшт экспортини йўлга қўйиш гўшт нархининг қимматлашишига сабаб бўлмаслигини айтди. Иқтисодчи сифатида Президент ва тегишли ерларга таклифлари ўринлилигини етказа олганини, келажакда гўшт экпорти йўлга қўйилишини ҳам маълум қилди.\n«Биз ислоҳотлар босқичидамиз, давлат иқтисодига, халққа фойдали ишларни йўлга қўямиз. Янги иш ўринлари яратамиз ва бу йўлимиздан қайтмаймиз», — дея сўзини якунлади мутасадди.\nБАА дунёдаги биринчи араб аёл космонавтини космосга юборади\nToday's Visits: 19 578\nToday's Visitors: 2 746


Қозоғистонда COVID-19 билан боғлиқ ўлим касаллик қайд қилина бошланганидан бери сўнги бир суткада энг кўп кузатилди\nҚозоғистон расмийлари 16 июн куни COVID-19 билан боғлиқ еттита ўлимни қайд қилди.\nРасмий маълумотларга кўра, Туркистон вилоятида икки эркак (1945 ва1974 йилларда туғилган), Ғарбий Қозоғистон вилоятида бир аёл ва бир эркак (1932 ва 1941 йилда туғилган), Қарағанда вилоятида икки эркак (1949 ва1939 йилда туғилган), Олмаота вилоятида бир эркак (1965 йилда туғилган) вафот этди.\nХабарларга кўра, COVID-19 билан боғлиқ ўлим сабабини ўлим ҳолатларини ўрганиш комиссияси қабул қилди.\nШу билан бирга май ойидан бери коронавирус ижобий ташхиси билан вафот этган марҳумлар кўмиладиган махсус қабристонлардаги қабрлар ва расмий статистика, жумладан Олмаота, Нур-Султон ва Чимкентдаги статистика ўртасида кескин фарқ бор.\nМасалан Олмаота яқинидаги махсус қабристонда икки ярим ҳафта давомида қабрлар сони 38 тадан 64 тагача кўпайди, бу вақтда Олмаота вилоятида13 та ўлим ҳолати қайд қилинган.\nЭнг кўп ўлим – яъни 15 та ҳолат пойтахтда, Олмаота ва Павлодар вилоятида 13 та, Чимкентда 11 та ўлим ҳолати қайд қилинди. Мамлакатда COVID-19дан жами 88 нафар бемор вафот этгани расман қайд қилинган. Июнь ойидан бери “аломатларсиз” дея номланган касаллар рўйхатга олина бошланди, улар билан қўшиб ҳисоблаганда беморлар сони 20минг кишидан ошиб кетди.


ИД омборида НАТОнинг энг замонавий қурол-яроғлари топилди\n20:59 14 Июл 2020\n12:16 24.10.2017 Ҳавола олиш\nОмбордан НАТО мамлакатлари фойдаланадиган, АҚШ, Бельгия ва Буюк Британияда ишлаб чиқарилган замонавий қуроллар топилган\nТОШКЕНТ, 24 окт — Sputnik. Сурия шарқидаги Меядин шаҳрида суриялик ҳарбийлар ишғол қилган "Ислом давлати" террорчиларига тегишли йирик омборда НАТОнинг энг замонавий қурол-яроғлари топилди, деб маълум қилди Сурия армияси генерали Ҳасан Сухайл журналистларга.\nСурия ҳарбийлари Россия ҲКК қувватлови остида ИД террорчиларига қурол-яроғ ва бронетехника сақланадиган йирик омборни қўлга киритишди. Омбор Сурия шарқидаги Меядин шаҳрида жойлашган, деб ёзади РИА Новости.\n"ИД" жангариларининг 400га яқин хотинлари Ироқдаги лагерга тушди, орасида ўзбеклар бор\n"ИД жангарилари қочаётиб ташлаб кетган бу қуролларни ташиш учун бизга камида олти кун керак бўлади. Бу ерда жуда кўплаб қуроллар ва турли алоқа воситалари бор", — деди Сухайл.\nМеядин омбор ва устахоналардан ташкил топган логистика маркази бўлган. Шаҳар озод қилинганидан сўнг суриялик ҳарбийлар ўқотар ва танкка қарши қуроллар, артиллерия мосламалари ва снарядлар, қўлбола миналар, шунингдек, террорчилар илгари эгаллаб олган Ироқ армиясига тегишли танк ва зирҳли машиналарни қўлга киритишди.\nСурия ҳарбийлари журналистларга Меядинда қўлга киритилган сунъий йўлдош алоқа тизимлари, радиолокация қурилмалари, тиббий ускуналар, учувчисиз қурилмалар ишлаб чиқариладиган цехни ҳам кўрсатишди. Террорчиларга тегишли бўлган аслаҳаларнинг аксарияти НАТОга аъзо давлатларда фойдаланиладиган қуроллардан иборат. Хусусан Меядиндаги омборда 2011 йилда Британияда ишлаб чиқарилган 155 миллиметр калибрли гаубица ҳам топилди.\n"Биз НАТО мамлакатлари фойдаланадиган, АҚШ, Бельгия ва Буюк Британияда ишлаб чиқарилган замонавий қуролларни қўлга киритдик",— деди Сухайл.\nМеядин Дайр-аз-Зор маъмурий марказидан 40 километр жануби-шарқда жойлашган. Яқин вақтгача Меядин Сурия шарқидаги террорчиларнинг мустаҳкам жойлашган шаҳри бўлиб, ИД "пойтахти" мақомини олганди.\nМирзиёев: коронавирусга қарши кураш учун бизда захира ва имкониятлар мавжуд\nПрезидент ҳаёт давом этаётгани туфайли энди пандемия шароитида яшашга, меҳнат қилишга ўрганиш шартлигини таъкидлади.\nМосквада қурилиш ишчилари ўртасида оммавий муштлашув юз берди – видео\nМосквада “Северное Чертаново” микрорайонида жойлашган қурилиш майдонида ишчилар ўртасида оммавий муштлашув юз берди.\nЎзбекистонда коронавирус: 14 июль асосий хабарлари\nБир сутка давомида 121 кишида коронавирус аниқланди, Ўзбекистонда коронавирус инфекцияси қайд этилганлар сони 13 993 нафарни ташкил қилмоқда.\n20:19 Москвада қурилиш ишчилари ўртасида оммавий муштлашув юз берди – видео\n19:39 Ўзбекистонда коронавирус: 14 июль асосий хабарлари\n19:30 Самарқандда ота ўз фарзандларига алимент пуллари ўрнига уй совға қилди\n19:04 Мирзиёев: коронавирусга қарши кураш учун бизда захира ва имкониятлар мавжуд\n19:00 Эксперт Туркиянинг Айя София мақоми ҳақидаги қарорига изоҳ берди\nҚачон тугайди? Олимлар коронавируснинг 3-чи тўлқини ҳақида огоҳлантиришди\nРоссияда коронавирусга қарши дунёдаги биринчи вакцина синовлари якунланди\nКоронавирус Марказий Осиёда: Тожикистон COVID-19 ни енгишга муваффақ бўлдими?\nБу мамлакат жарликка қараб кетмоқда. Президент дўстини қамоқдан сақлаб қолди\nҚўл-оёқлари одамникига ўхшаган ғалати жонзот - интернет фойдаланувчилари ҳайратда\n“Бунёдкор” клуби футболчиси коронавирус юқтириб олганликда гумон қилинмоқда\nПрезидент бўлмоқчи бўлган супер юлдузлар - фото\nҚозоғистонда пандемия қурбонлари хотирасига бир дақиқа сукут сақланди – видео


Инсон бахт учун дунёга келади\nБугунги кунда юртимизнинг барча ҳудуди қатори Қашқадарё вилоятида ҳам беқиёс ўзгаришлар, улкан бунёдкорлик ишлари амалга оширилмоқда. Воҳада қад ростлаётган ижтимоий инфратузилма объектлари, муҳташам иншоотлар, таълим масканлари, шинам тураржойлар, соя-салқин хиёбонлар, кенг ва равон йўллар, замонавий кўприклар аҳоли турмушига янгича мазмун ҳамда фаровонлик бахш этаяпти.\nКуни кеча Президентимиз вилоятимизга ташриф буюриб, ижтимоий-иқтисодий ислоҳотларнинг бориши, бунёдкорлик ва ободонлаштириш ишлари билан танишиш асносида бу борада келгусида бажарилиши лозим бўлган вазифалар юзасидан ўзининг қимматли тавсия ҳамда кўрсатмаларини берди. Айниқса, давлатимиз раҳбари бунёдкорлик ишларига бутун қалб қўрини бағишламоқ кераклигини таъкидлаганларида, тўғриси, барчамиз тўлқинланиб кетдик.\nДарҳақиқат, айни пайтда қашқадарёликлар ана шу эзгу даъватга жавоб тариқасида, ўз уйини, кўчасини, маҳалласини обод қилишга киришган.\nЮртбошимиз сафар давомида бизнинг фермер хўжалигимизда ҳам бўлиб, камтарона меҳнатимизга юқори баҳо бердилар. Мамлакатимиз фермер ва деҳқонлари томонидан ҳар йили 8 миллион тоннадан зиёд ғалла етиштирилаётир. Мана шундай улкан хирмонни бунёд этишда хўжалигимизнинг 32 кишилик жамоаси ҳам ўз ҳиссасини қўшаётганидан ниҳоятда мамнун. Фермер хўжалигимиз тасарруфида 170 гектар ер мавжуд бўлса, шундан 82 гектарида ғўза парваришланаяпти. 67 гектар майдондан эса “Яксарт” навли уруғлик ғалла йиғиштириб олдик.\nҲосилдорлик гектар ҳисобига ўртача 40 центнердан ошди. Бундан ташқари, ихтиёримиздаги иккита замонавий ҳайдов ва чопиқ тракторидан унумли фойдаланилаётгани ишимиз самарадорлигини оширмоқда. Чорвачилик фермамизда эса 50 га яқин зотдор қорамол боқилаяпти.\nДемоқчиманки, биз, қишлоқ мулкдорлари қўлга киритаётган ютуқлар замирида, албатта, давлатимизнинг катта эътибори мужассам. Бинобарин, ёнилғи-мойлаш материаллари, минерал ўғитларнинг узлуксиз дала бошига етказилаётгани, зарур бўлса, банклар томонидан молиявий ёрдам кўрсатилаётгани фермернинг ўз иши билан эркин ва хотиржам шуғулланишига кенг имконият яратаётир.\nЭнг муҳими, Президентимиз қайд этганидек, инсон бахт учун дунёга келади. Шу маънода айтганда, меҳнатимиз туфайли турмуш шароитларимизни янада яхшилаб, муносиб ҳаёт кечирмоқдамиз. Топган даромадимизни эса фарзандларимизнинг таълим-тарбиясига сарфлаб, тўю томошалар қилаяпмиз, санаторийларда дам олаяпмиз. Маҳалламиз, юртимиз янада обод бўлишига баҳоли қудрат ҳисса қўшишга астойдил интилмоқдамиз.\nИшончимиз комилки, давлатимиз раҳбарининг учрашувда билдирган таклиф ва тавсиялари истиқболда пухта ҳамда пишиқ режаларни ишлаб чиқишда, фермер хўжалигимизнинг фаолият кўламини кенгайтиришда дастуриламал бўлиб хизмат қилаверади.\n«Камол Султон» фермер хўжалиги раҳбари.\nМазкур рукндаги бошқа мақолалар: « Бунёдкорлик шижоати обод манзиллар жамолида яққол акс этмоқда\tМаҳаллаларда маънавий муҳит барқарорлигини таъминлашда маслаҳатчиларнинг ўрни »


Совет аскари Тошкент шоҳсупасидан туширилди\n17 май 2022, Тошкент вақти: 13:00\n11 метрлик мазкур ҳайкал¸ айрим манбаларга кўра¸ бузиб ташланган¸ бошқаларига кўра¸ Кўргазмалар идораси ҳовлисига кўчирилган.\nТошкентдаги совет аскарига ўрнатилган ҳайкалнинг олиб ташланиши¸ Ўзбекистондаги айрим уруш ветеранлари¸ айни пайтда¸ Росиядаги ўнг-миллатчи “Наши” ҳаракати норозилигига сабаб бўлмоқда.\nМармар супа устида Тошкент осмонига 36 йил милтиқ ўқталиб турган совет аскарининг темир ҳайкали 21 дан 22 ноябрга ўтар кечаси ўз постини тарк қилди.\nҲайкал олинишини кузатган манбаларимизга кўра¸ темир солдат кўтарма кран ëрдамида супадан суғурилган ва бўлакларга бўлиниб¸ кўргазмалар идораси ҳовлисига олиб кетилган.\nҲайкални кўчириш билан шуғулланган Ўзбекистон ëдгорликларни сақлаш идораси (Глав НПО) раҳбари Равшан Мансуров озодлик билан суҳбатда бу воқеага изоҳ бермасликни маъқул кўрди.\nОзодлик: Равшан ака Мансуров сизмисиз?\n- Ҳа¸ мен.\nОзодлик: Тингловчиларимиз эски ТУРКВО олдидаги ҳайкал қаерга кетгани билан қизиқишмоқда. Шуни сўрамоқчи эдим.\n- Мен уни билмадим. Жавоб бера олмайман¸ дейди Равшан Мансуров.\nМикрофонсиз суҳбатда Мансуров мустақил Ўзбекистон қуролли кучлари музейи қошида ишғолчи совет аскарининг ҳайкали туриши¸ сиëсий ва маънавий жиҳатдан номақбул эканлигини айтди.\nËдгорликлар идораси назоратида бўлган бу ҳайкал тагидаги беш метрлик супаси билан қўшиб ҳисоблаганда 11 метрни ташкил қилади.\nҲайкал олдин бетондан қуйилиб¸ кейин устига мис қопланиб чўкичлов йўли билан ишлов берилган.\nБир қўлида ППШ автоматини осмонга қаратган аскар шаклидаги ҳайкал 1973 йилда ўша пайтдаги Туркистон ҳарбий округи музейи олдида ўрнатилган ва тагига “Жанубий чегара қўриқчиси” деган ëзув ëзилган эди.\n1990 йилда ҳайкал номи “Ватан ҳимоячиси” деб ўзгартирилди. Сал ўтмай ҳайкал орқасидаги Туркистон ҳарбий округи Ўзбекистон қуролли кучларига айлантирилди. “Ватан қаердан бошланади” деган қўшиқ матнидаги савол жавоби ҳам мужмаллашди. 2009 йил ноябр охирида бу ҳайкалга хуш кўрдик деб хайр маъзур айтилди.\nРоссиядаги миллатчи “Наши” ҳаракати расмий Тошкентни Улуғ ватан урушидаги ғалабага шак келтириб ўз тарихига хайр маъзур айтганликда айблади.\nОзодлик билан суҳбатда ҳаракат комиссари Никита Боровиков ҳайкал йиқитилган Тошкент шаҳрида норозилик тадбирлари ўтказилишини айтди.\n- Биз Ўзбекистон ҳукуматига шуни эслатиб қўймоқчимизки¸ фашизм устидан ғалаба аввало бу кўп миллатли Совет Иттифоқининг ғалабаси эди. Биз тарихни қайта ëзишга уринишларни қоралаймиз. Биз Эстониядаги бронза ҳайкални қандай ҳимоя қилган бўлсак¸ Тошкентдаги ҳайкални ҳам ана шундай ҳимоя қиламиз. Биз Ўзбекистон ҳукумати уруш ветеранларидан узр сўраб ҳайкални жойига қайтариб ўрнатишни қатъий тарзда талаб қиламиз¸ дейди Никита Боровиков.\nОзодлик билан суҳбатда Боровиков ҳайкал олиб ташланиши Ўзбекистон билан АҚШнинг яқинлашган пайтига тўғри келганини ҳам айтиб ўтди.\nҲайкал кўчирилиши билан боғлиқ вазиятга ўзбекистонлик уруш ветеранлари фикрини билиш учун “Нуроний” жамиятига қўнғироқ қилдик. Жамият вакили Ҳулкар Файзуллаева Ўзбекистон уруш фахрийлари эъзозланадиган мамлакат эканлигини таъкидлади.\nҲулкар Файзуллаева: Энди бизларнинг ҳукуматимиз бизлар мустақил бўлгандан кейин¸ мана Мустақиллик майдонида “Мотамсаро она” ҳайкали бор¸ ўша жойда хотира майдони яратилди. Бундан ташқари¸ хотира китоблари 35 та том чиқарилди. У нарсанинг қолиши лойиқ топилмагандирда.\nОзодлик: Бунинг олиб ташланишига сизларда эътироз йўғ-а?\nҲулкар Файзуллаева: Йўқ. Чунки бу ëқда бошқа нарсалар қилиб қўйилди. Ўша нарсани абадийлаштириш¸ ўтганларнинг¸ ҳалок бўлганларнинг ҳаммасини эслаш мақсадида хотира китоби¸ агар хотира майдонида бўлган бўлсангиз¸ ўша ерда хотира китоби бор. Хотира майдонида бўлганмисиз?\nОзодлик: Ҳа¸ бўлганман.\nҲулкар Файзуллаева: Бундан ташқари¸ 35 та хотира китоблари чиқарилди. Ҳар битта вилоятдан кетган¸ бедарак кетган ëки жанг майдонида ҳалок бўлганлар – буларнинг ҳамамси топилган архив ҳужжатларга асосан ўша китобларга киритилган.\nОзодлик: Россиядаги ветеранлар “Шу ҳайкал турса¸ яхши бўларди” деб эътироз билдиришаëтган экан.\nҲулкар Файзуллаева: Сиз ТУРКВО томондагини айтаяпсизда.\nОзодлик: Ҳа¸ ўшани.\n- Шуни айтмоқчиманда. Ўша битта ҳайкалнинг ўрнига бу ëқда томлаб китоблар нашр қилинди. Бундан ташқари¸ “Хотира майдони”да уларнинг номи қайд қилинган китоблар қилиб қўйилди. Бош вазиримиз Ялтада бўлган Бош вазирлар учрашувида бўлиб келди. 65 йилликка тайëргарлик кўриш ҳақидаги нималар. Бу ҳужжатлар бизга ҳам етиб келса керак. Ҳар битта давлат мустақил бўлгандан кейин ўзининг нимасига қараб тайëргарлик кўриб боради. Бундан олдин 55-60 йилликка тайëргарлик бўлганда¸ ҳар битта нарсага давлат ўз имконияти даражасдиа бир нарсаларни қилади. Биз бу билан ўша нималарни ҳақорат қилганимиз йўқку¸ дейди Ҳулкар Файзуллаева.\nҲулкар Файзуллаевага кўра милтиқ тутган совет аскари ҳайкалидан кўра яқинини урушда йўқотган она ҳайкали муҳим. Файзуллаева назарида ҳайкал сиëсий ҳамиятини йўқотган. Ўзбек ҳайкалтароши Равшан Миртожиев эса бу ҳайкалнинг бадиий қиймати йўқлигини айтади.\n- Сиëсий томонини билмайман. Аммо баддий жиҳатдан бу ҳайкалнинг ҳеч қанақа қиймати йўқ. Ўзбек миллатига ҳеч қанақа қиймати йўқ¸ дейди Равшан Миртожиев.\nЎз исми айтилишини истамаган фарғоналик нафақахўр эса уруш ветеранлари ўзлари учун азиз ҳайкалларнинг шоҳсупадан қўпорилганлигини дилларида оғриқ билан қабул қилишига кўп марта гувоҳ бўлган.\n- Менимча¸ кўпчиликнинг фикри олиб ташланишига қўшилмаса керак. Чунки тарихни ўчириб бўлмайдида. Тарихдан ҳеч нарсани ўчириб бўлмайди. Ҳар бир яхши ишнинг ҳурмати бўлиши керак. Ўшаларни ëдга олиб¸ келажак авлод “Бир пайтлар шу нарсалар юз берган экан. Ота-боболаримиз¸ онахонларимиз шу нимада қатнашган экан” деган фикрни билса¸ келажак авлодга сабоқ бўлади. Бунинг ватанпарварлик ҳиссиëтини оширишга катта хизмати бўлади деб ўйлайман. Президентимизнинг ўзи “Янгисини қурмасдан туриб¸ эскисини бузиб бўлмайди” деб айтадику. Аввало биз жамиятимиздаги фуқароларни ватанпарварлик руҳида тарбиялаб¸ мафкурасига сингдириш керак. Бу масалада жуда кўплаб фикрлар билдириш мумкин.\nОзодлик: Тошдан бўлган¸ милтиқ кўтариб турган киши. Мана шу ҳайкал сиз учун ниманинг тимсоли?\n- Истаймизми¸ истамаймизми ўша даврда бизнинг ватанимиз битта деб аталган. Ўша даврда СССР деб аталганда. Ўша пайтда “СССР менинг ватаним” деган чақириқлар¸ жумлалар бўларди. Биз ҳам ўша руҳда тарбияланганмиз¸ ўша пайтда шу тарбияни олганмиз. Ëдгорлик сифатида қолдирилганда¸ яхши бўларди. Ëдгорлик сифатида қолдириш керак¸ дейди фарғоналик нафақахўр.\nОна турар қўлда гулдаста қурол тутган ҳайкал пойида . Совет пайтида айтилган қўшиқдаги манзара ўзгарди. Қурол тутган ҳайкал шоҳсупани тарк қилди. Онанинг ўзи эса ҳайкалга айланди.


28 Декабрь 2021 18:13\nВазир ўринбосарининг сўзларига кўра, 2021-2022-йиллар учун «Ахборот хавфсизлиги» мутахассислиги бўйича таълим грантлари сони 2632 тага етказилган.\n«Олдин 500 та грант бериларди. Энди таълим вазирлиги талабаларга ушбу мутахассисликлар бўйича ўқиши учун 2632 та грант ажратади. 2020 йилдан 2021 йилгача бўлган даврда ахборот хавфсизлиги соҳасида 542 нафар мутахассис тайёрланди, тўрт нафар мутахассис «Болашақ» халқаро дастури бўйича етакчи хорижий университетларда малака оширди», - деди Асхат Оразбек.\nУнинг таъкидлашича, бугунги кунда вазирлик бизнес ҳамжамият билан биргаликда ахборот хавфсизлиги бўйича мутахассисларни тайёрлаш ва қайта тайёрлаш учун киберўқув полигони платформасини яратиш устида ишламоқда.\n«Соҳа етарлича тез ривожланмоқда, ахборот хавфсизлиги талаб даражасида, шунинг учун мутахассис бутун умри давомида ўз соҳасининг профессионали бўлиб қолиши учун университет маълумоти етарли эмас. Шунинг учун доимий қайта тайёрлаш талаб этилади. Биз ахборот хавфсизлиги бўйича мутахассислар вақти-вақти билан янги таҳдидларга қарши ўқитиш ва қайта тайёрлашдан ўтиши мумкин бўлган платформа яратмоқдамиз», - деди вазир ўринбосари.


Хатлов натижасида Қорақалпоғистонда 18274 нафар ишсиз ёшлар аниқланди – Kar24.uz\n18.03.2020 49 views0\nБугунги кунда Қорақалпоғистон Республикасида 30 ёшгача бўлган ёшлар ҳудуд аҳолисининг 57,8 фоизини ташкил этади.\nЖорий йилнинг 29 январ – 5 февраль кунлари маҳаллалар кесимида ишсиз ёшларни аниқлаш ва рўйхатга олиш мақсадида шаҳар ва туманларда жами 16 та штаб, 415 та ишчи гуруҳ ташкил этилиб, уларга 1726 нафар масъуллар бириктирилган эди. Хатлов натижасида, 18274 нафар ишсиз ёшлар аниқланиб, 2020 йилда ишсиз ёшлар (18-30 ёш) бандлигини таъминлаш бўйича “Манзилли режа” ва “Йўл харита”си ишлаб чиқилиб, ижрога қаратилди. Манзилли режада жорий йил давомида Қорақалпоғистон Республикасида 12 000 нафар ёшларнинг бандлигини таъминлаш режалаштирилган.\nМавзу юзасидан жорий йил 14 март куни Ўзбекистон ёшлар иттифоқи Қорақалпоғистон Республикаси Кенгаши раиси, сенатор Абат Данияров раислигида йиғилиш ўтказилган эди. Йиғилишда Ёшлар иттифоқи туман Кенгаши раислари томонидан ёшлар бандлиги масаласида амалга оширилган ишлар ҳисоботи тингланди. Шунингдек, А.Данияров томонидан ёшлар бандлиги масаласида амалга оширилаётган ишлар етарлича муҳокама қилиниб, танқидга олинди ва келгусида амалга оширилиши лозим чора-тадбирлар белгилаб олинди.\nМаълумот учун: Манзилли режа бўйича жорий йилнинг 9 март ҳолатига 2462 нафар (20.5%) ёшларнинг бандлиги таъминланди.\nИкки фуқаро шартли равишда озод этилди


Россияда мигрантлар учун “Госуслуги” муқобили яратилади\nТОШКЕНТ, 29 мар — Sputnik. Россияда чет эллик фуқароларнинг қайд этишнинг ягона ахборот платформасини яратиш режалаштирилмоқда. Бу ҳақда мамлакат ИИВ маълум\nТОШКЕНТ, 29 мар — Sputnik. Россияда чет эллик фуқароларнинг қайд этишнинг ягона ахборот платформасини яратиш режалаштирилмоқда. Бу ҳақда мамлакат ИИВ маълум қилди.Янги тизим меҳнат мигрантларига давлат хизматларини электрон тарзда олиш имконини беради.Ягона платформа чет эллик фуқаронинг ҳуқуқий мақоми, унинг биометрик маълумотлари, яшаш ва иш жойи тўғрисидаги ахборотларни маълумотларни ўз ичига олиши кўзда тутилмоқда.Рақамли профил чет элликларга иш берувчилар билан меҳнат шартномасини тузиш, ўқишини тасдиқлаш, солиқ тўлаш ва бошқа тўловларни амалга оширишга имкон беради. Шунингдек, тизимдан хорижликларни Россиядан чиқиб кетиши зарурлиги ҳақида хабардор қилиш учун фойдаланиш режалаштирилмоқда.Ягона ахборот тизимини яратиш 2020-2022 йилларда давлат миграция сиёсатини концепциясини амалга оширишга доир тадбирлар режасига киритилган. Тизимнинг ишга тушиш муддатига аниқлик киритилмаган.\nиив, патент, мигрантлар\n© Sputnik / Алексей СухоруковКомпьютер в зоне доступа к единому порталу государственных услуг\nЯнги тизим меҳнат мигрантларига давлат хизматларини электрон тарзда олиш имконини беради.\nТОШКЕНТ, 29 мар — Sputnik. Россияда чет эллик фуқароларнинг қайд этишнинг ягона ахборот платформасини яратиш режалаштирилмоқда. Бу ҳақда мамлакат ИИВ маълум қилди.\nЯгона платформа чет эллик фуқаронинг ҳуқуқий мақоми, унинг биометрик маълумотлари, яшаш ва иш жойи тўғрисидаги ахборотларни маълумотларни ўз ичига олиши кўзда тутилмоқда.\nМигрантларни ишга таклиф қилишнинг янги тартиби\n26 Март, 18:44\nРақамли профил чет элликларга иш берувчилар билан меҳнат шартномасини тузиш, ўқишини тасдиқлаш, солиқ тўлаш ва бошқа тўловларни амалга оширишга имкон беради. Шунингдек, тизимдан хорижликларни Россиядан чиқиб кетиши зарурлиги ҳақида хабардор қилиш учун фойдаланиш режалаштирилмоқда.\nЯгона ахборот тизимини яратиш 2020-2022 йилларда давлат миграция сиёсатини концепциясини амалга оширишга доир тадбирлар режасига киритилган. Тизимнинг ишга тушиш муддатига аниқлик киритилмаган.


Ҳар томонлама сиқувга олинди. АҚШ Huawei блокадасини кучайтирмоқда\nАҚШ Huawei'га нисбатан босимни сустлаштирмоқчи эмас. Хитой технологик гигантига қарши санкциялар кенгайтирилди ва компанияларга АҚШдан лицензия олмасдан, у учун америкалик ишлаб чиқарувчилардан бутловчи қисмлар сотиб олиш тақиқланди.\nАҚШ ва Хитой ўртасидаги савдо уруши халқаро меҳнат тақсимотини бутунлай чалкаштириб юбориши мумкин бўлган технологик урушга айланаётганга ўхшайди. АҚШнинг Huawei'га қарши санкцияларидан олдин, глобал мобил саноат аниқ тузилмага ва кучли алоқаларга эга эди. Яъни, Google Android'ни, Британиянинг ARM компанияси процессор архитектурасини ривожлантирган, Huawei ва бошқа ишлаб чиқарувчилар смартфонлар ишлаб чиқарган ва шу тариқа занжир давом этган.\nПомпео Хитойни Huawei орқали Британияга босим ўтказишда айблади\nЭнди эса Хитой компанияси ўзини Америка санкцияларидан ҳимоя қилиш учун мустақил равишда лойиҳалаштириш ва ишлаб чиқариш билан шуғулланишга мажбур бўлади. Вашингтон Huawei'га нисбатан нафақат чекловларни кенгайтирди, балки хорижий компанияларга АҚШ ҳукуматининг махсус лицензиясига эга бўлмай Хитойнинг телекоммуникацион гиганти учун АҚШда ишлаб чиқарилган компонентлар ва бутловчи қисмларини сотиб олишни тақиқлади.\nЯъни, хитойликларга маълум бир чипларни етказиб бериши учун, таъминотчилар АҚШда лицензияси олишлари керак. Давлат котиби Майк Помпеонинг сўзларига кўра, "Трамп маъмурияти Huawei аслида нима эканлигини - Хитой Коммунистик партиясининг кузатув бўлинмаси эканлигини кўргани учун муносиб ҳаракат қилмоқда".\nДавлат департаменти раҳбари ушбу чоралар АҚШ миллий хавфсизлигини, америкаликларнинг шахсий ҳаёти махфийлигини ва 5G тармоғининг дахлсизлигини Пекиннинг зарарли таъсиридан ҳимоя қилишга қаратилганлигини қўшимча қилди. Аввалроқ, худди шу Помпео Буюк Британия бош вазири Борис Жонсонни худди шу мақталган миллий хавфсизликни рўкач қилиб, Huawei хизматларидан воз кечишга кўндирган эди. Бунгача эса ҳаммага шартномалар энди Хитой компаниясининг чўнтагида деб кўринган эди. Кейин, бунга жавобан Huawei Британия ҳукуматини ушбу қарорни қайта кўриб чиқишга чақирди ва Лондон Вашингтоннинг босимига дуч келганини ва бунда гап Буюк Британиянинг хавфсизлиги ҳақида эмас, балки АҚШнинг савдо сиёсати ҳақида кетаётгани таъкидланди, аммо Лондон 5G нинг ишга туширилишини кейинга қолдирди.\nБари гап шундаки, Huawei Америка технологияларисиз фаолиятини давом эттириши мумкинми? Ахир, смартфонларни ишлаб чиқиш ва ишлаб чиқаришнинг бутун занжири қайта қуриб чиқиш керак бўлади ва бунга бир неча ойдан кўпроқ вақт кетади. Бироқ, россиялик мутахассислар бу вазиятга ижобий қарашмоқда. Уларнинг фикрига кўра, Huawei'нинг бардошлилик даражаси жуда катта.\nАмерикаликлар хитойликларни ўз компонентларисиз қолдиришни ўтган йилдан бериёқ қўрқитиб келишган ва ҳаттоки ўша пайтнинг ўзидан компания ўз мобил операцион тизимини яратишга тайёрлана бошлади. Эҳтимол, бу ишлар энди якунланиш босқичидадир. Хитойликлар доим олдинга интилиб, эҳтимолий оқибатларни ҳисоблаб чиқадилар.\nU.S. Air Force / Maj. Christopher Vasquez\n"Доктрина тажовузкорликдан иборат": АҚШ ҳарбийлари Ер орбитасини босиб олиш ниятида\nБундан ташқари, Дональд Трамп яна АҚШ учун фойдали савдо битими тузиш учун Пекин билан музокаралар шароитида ставкалар билан ўйнашга қарор қилган бўлиши эҳтимолдан ҳоли эмас. Ёки бу Байденнинг ҳийла-найрангларидир эҳтимол.\nАмерика ОАВлари ёзишича, агар АҚШнинг собиқ вице-президенти Жо Байден, эҳтимол, президент сайловларида ғалаба қозонса, смартфон ишлаб чиқарувчисининг асосий қутқарувчиси бўлиб қолиши мумкин. АҚШда қанча Хитой фуқаролари яшаётганини тасаввур қилинг ҳамда хитой диаспораси қанчалик катталигини ва Трампнинг рақиби қанча овоз тўплаши мумкинлигини.\nАсосийси ғалаба қозонишдир, ундан кейин компанияга нисбатан сиёсат ўзгаради – деб сингдиришади АҚШ фуқароларига. Ва компонентларни Америкалик ишлаб чиқарувчилари ва таъминтчилари хам эркин нафас олишади. Айтганча, улар ҳам овоз бериш ҳуқуқига эга. Имкониятлар мана шундай кўп. Аммо ўйин ютуққа арзийди.\nМуаллиф Ольга Гаврилова, Sputnik радиоси\nЭрон уруш бошламайди, лекин Исроил барибир мағлуб бўлади\n16:41 01.12.2020 (Янгиланган 17:07 01.12.2020)\nБугунги дунёда терорчи давлат ким? Нега ҳеч ким уни террорчилар рўйхатига қўшмайди ёки санкциялар киритмайди?\nАгар бирор давлат бошқа давлатлар ҳудудида терактлар уюштирса, унга маъқул бўлмаган кишиларни ўлдирса, унинг армияси кутилмаганда бошқа давлат ҳудудига бостириб кирса, у ким деб аталади? Терорчи давлат, албатта. Агар унинг қўлида атом бомбаси бўлса-чи? Атом бомбаси бор террорчи давлат. Бундай давлатга жазо бериш керакми? Албатта – тўғридан-тўғри жавоб беришнинг иложи бўлмаса, халқаро санкциялар билан, террорчилар рўйхатига қўшиш билан. Ахир террорчилик инсониятнинг асосий душмани-ку. Нима бўлганда ҳам бизга салкам 20 йилдан буён (АҚШ 09.11 воқеаларидан сўнг) шундай деб келишмоқда.\nЛекин бирор ким Исроил ёки АҚШни террорчи деб кўрсинчи, дарҳол унга “америкафоб ва антисемит” тамғаси босилади. Чунки сиз Исроилнинг “ўз душманларини қаерда бўлмасин ва қачон бўлмасин ўлдириш ҳуқиқига” қарши чиқмоқдасиз.\nREUTERS / WANA/Khodabakhsh Malmir\nЯдро-физикаси олими Мохсен Фахризоданинг дафн маросими\nҲа. Гап ўтган ҳафтада эрон ядрочи олими Муҳсин Фаризоданинг ўлими ҳақида кетмоқда. Уни Теҳрон яқинида теракт оқибатида ўлдиришди. Исроил ушбу воқеага изоҳ беришдан бош тортган бўлса-да, дунёда ушбу қотиллик ортида Исроил махсус хизматлари турганига шубҳа қилмайди, чунки ушбу давлат Эроннинг бир неча ядровий физика олимларини ўлдирган ва Фахризодага ҳам бир неча бор суиқасд уюштирган эди.\nЛекин Эрон ушбу қотиллик учун қасос олишига ҳеч ким ишонмайди. Чунки йил бошида америкаликлар Боғдод яқинида генерал Қосим Сулаймонийни ўлдиришганида ҳам Эроннинг қасоси унчалик кучли бўлмаган эди. Улар Ироқдаги АҚШ базасига ҳужум қилишди, лекин ҳарбийлар уни тарк этишган эди. Буни тушуниш учун Эронга яхшироқ назар ташлаш керак.\nҚосим Сулаймони ўлдирилишига қарши намойиш\nБир неча ўнлаб йиллар давомида Эрон Ғарб ва Исроилга қарши маънавий кураш олиб бормоқда. Ислом революциясидан сўнг Эронда – сайлов демократиясига асосланган теократия тузими ўрнатилган эди. (теократия – дунёвий ва диний ҳукумат мужассамлашган давлат тузими).\nСССР ва коммунизм тизими қулаганидан сўнг, дунёда ғарб ҳаёт тарзи ва истеъмолчилик роли кескин ошди. 1990 йиллардан сўнг Ғарбий глобализм ва технократияга қарши ягона альтернатив мафкура – Эроннинг исломий давлат ва жамият модели бўлиб қолди. Албатта. Ҳар қандай буюк қадимий халқларда бўлгани каби, эронликларда инсониятни қутқариб қолувчи “халаскорлик” ҳисси бор.\nЭронликлар мусулмонликнинг кам сонли ҳисобланган шиа мазҳабига мансуб бўлсада – уларнинг барча мақсадлари умумисломийдир. Ислом дини бугунги кунда дунёда 1,5 – 2 миллиард мусулмонларни бирлаштирган.\nАтлантика давлатлари глобалистлари учун исломий жамиятлар жуда ноқулай, чунки улар анъанавий қадриятларга асосланган бўлиб, уларни “фақат истеъмол ва ҳаёт завқларига” йўналтиришнинг иложи йўқ.\nАлбатта, ислом дунёси кўплаб бўлакларга бўлинган, сиёсий жиҳатдан исломнинг ички мазҳаблари жиҳатидан ҳам. Уларни ўзаро уриштириб ёки улар орасида бошқариш мумкин бўлган кучлар тарбиялаш йўли билан уларни бошқариш мумкин. Ғарб сўнгги бир неча йиллар давомида айнан шу иш билан шуғулланиб келмоқда, уларнинг асосий мақсади исломий давлатлар орасида барчани ўз ортидан бошлаши мумкин бўлган ягона лидер пайдо бўлишига йўл қўймаслик.\nЭрон бўлса, нафақат ўз мустақиллиги учун, балким исломга қарши уюштирилаётган фитналарга қарши туриш учун барча мусулмонларни бирлаштириш учун ҳаракат қилмоқда. Эроннинг Ғарбга қарши кураш тимсоли бу – Иерусалим шаҳри учун курашдир. Ғарб ва Исроил бир неча йил олдин уни мусулмонлардан тортиб олган эди. Марҳум генерал Сулаймоний қўмондонлик қилган ҳарбий бўлинма бекорга "Аль-Қудс" (Қуддус) дейилмаган. Бу Иерусалимнинг олдинги арабча номидир.\nЭрон Трамп кетгандан сўнг қўшни мамлакатларга ҳамкорлик қилишни таклиф қилди\nМана 50 йилдан ортиқ вақт давомида Исроил Шарқий Фаластинни эгаллаб олган ва уни БМТнинг ҳар қандай санкцияларига қарамасдан уни бўшатишдан воз кечмоқда. Агар Исроил “куч кимда бўлса ўша ҳақ” дегани бўлса, унда Исроил рақибнинг қаршилигига ва ҳайрон бўлмаслиги керак.\nАнглосакс ОАВлари Эрон “Ҳизбуллоҳ”ни қўллаб қувватламоқда, деб жар солса, уларша бир нарсани тайин айтиш керак. Ҳизбуллоҳ – бу қуролланган террорчилар гуруҳи, ёки партия эмас. Бу қўшни Ливан давлатининг шиа мусулмонларидан иборат кўнгиллилар ташкилоти. Унга мамлакатнинг аксарият аҳолиси аъзо бўлган. Фақат давлат бошқарувида уларнинг вакиллари йўқ. Эрон нафақат Ҳизбуллоҳдаги шиаларни балким Фаластиндаги суннийларни ҳам қўллаб қувватламоқда. Исроилнинг босқинчилигига бундан бошқа яна қандай жавоб бериш керак? Мусулмонлар Ал-Қуддус ва Ал-Ақсо масжидларини шундай беришади деб ўйлаш хато бўлади.\nБунга жавобан АҚШ ва Исроил ҳар қадамда Эронни ёмонлаб, уни террорчига чиқаришмоқда. Уни террорчиларни қўллаб-қувватловчи давлатлар рўйхатига қўшиб қўйишган, унга қарши халқаро санкциялар киритишмоқда. Нима сабабдан халқаро дейсизми? Чунки улар “Эрон атом бомбаси ясамоқда” деб бутун дунёни қўрқитиб олишган. Исроил бўлса, 2003 йилда АҚШ Ироққа ҳужум қилганидан сўнг бир неча баробар АҚШ-Эрон урушини бошлашга, ҳеч бўлмаса АҚШ кучлари Эронга зарба бериши учун турли иғволар ташкил қилишда чарчамаяпти.\nЭрон бўлса бир неча йилдан буён бутун дунёга атом бомбаси яратиш ниятида эмаслигини айтиб келмоқда. Аятолла Ҳомайни 2013 йилда “ядровий қурол исломга мувофиқ эмас”, деб фатво чиқарган эди.\nЛекин Эрон барибир санкциялар остида яшашга мажбу бўлмоқда. Улар нафақат қурол-яроғ балким нефт савдоси ва иқтисоднинг бошқа соҳаларига ҳам таалуқли бўлиб қолмоқда. Лекин чекловларга қарамасдан Эрон қўшни Ливанда ўз позицияларини кучайтириб, Сурияга ёрдам бериш учун қўшинлар юборди.\n2015 йилда Россия ёрдами билан Эрон ядровий дастури имзоланган эди. Эрон санкциялардан озод бўлишига бир баҳя қолганди, Ироил Трампни гиж-гижлаб АҚШни ушбу шартномадан чиқаришга муваффақ бўлди. Январда эра Трамп Сулаймонийни ўлдиришга буйруқ берди. Ушбу қотиллик – аслида бутун дунёга жуда қимматга тушиши мумкин бўлган провокация эди.\nЭрон АҚШ ва Исроил каби ўзини “беақл” тутганида, генрерал ўлими учун қасос олишга киришарди ва янги жаҳон уруши бошланиши мумкин эди. Лекин Эронда юқориджаги икки давлат каби “жазосизлик” ҳисси йўқ ва асосийси, унда – узоқ муддатли стратегия бор: Эрон келажакда ислом дунёнинг етакчисига айланиши мумкин.\nНега деганда, Ғарб – Яқин Шарқдан барибир кетади. Уларга дўст тутинган бадавлат араб давлатлари раҳбарлари эса ўзларнинг ҳаёт тарзи, америкаликлар “ноғораси остида ўйнаши” билан – ўз халқлари ва бошқа мусулмонлар орасида ҳурматини йўқотиб бўлган. Улардан ҳеч бири Ал-Қуддус учун курашаётгани йўқ.\nЭрондан бошқа фақат Туркия президенти бугунги кунда умумисломий қадриятлар ҳақида гапирмоқда. Лекин Америка ва Ғарб Туркияни осонгина енгиш мумкин деб ҳисоблайди. Уларнинг фикрича у ерда президентни алмаштирса – иш битади. Шу сабабли улар Туркияда давлат тўнтариш ва сайлов уюштиришга ҳаракат қилишмоқда. Эрон эса – ўнта президент алмашса ҳам ўз йўлидан қайтмайди. Шу сабаб у ерда Сулаймони ва Фахризаде каби кишиларни ўлдиришмоқда.\nЛекин Фахризоданинг ўлдирилиши ҳам ҳеч нарсани ўзгартирмайди. Унинг ўрнига бошқаси келади ва унинг ишини давом эттиради. Эрон ракета дастурларини ривожлантиришда давом этади. Демак Эронда бир кун келиб атом бомбаси барибир яратилади.\nУндан ушбу қотилликдан қандай фойда? Аслида бу ҳақиқий провокация. Исроил Эрон ушбуга жавобан бирор ҳужум уюштиришини жуда ҳам хоҳламоқда. Агар шундай бўлса АҚШнинг Эронга жавоб зарбаси оқланган бўлади. Нетаньяху мана 15 йилдан буён АҚШни ана шундай зарбага гиж-гижлаб келмоқда. Лекин бу сафар ҳам унинг режалари амалга ошмайди.\nБиринчидан, Эрон бу иғво эканини жуда яхши тушуниб турибди. Иккинчидан, Трамп Яқин Шарқдан қўшинларни олиб чиқишга ва умуман АҚШ аралаш бўлган ҳарбий можаролар сонини камайтиришни ваъда берган. Ундан ташқари АҚШнинг бошқа йирик сиёсатчилари, масалан, собиқ вице-президент Дик Чейни, ҳам Эронга зарба бериш – Армагеддон бошланиши эканини яхши тушунишади.\nЭронга ҳужум – Яқин Шарқда катта уруш бошланишига олиб келади ва ушбу урушда барча, жумладан унинг бошланишига сабабчи бўлганлар ҳам куйиб кул бўлиши аниқ.\nЭрон эса ўз йўлидан тўғри кетишда – ислом дунёсида Фаластин ва Ал-Қуддус учун курашаётган кучларни қўллаб-қувватлашда давом этади. Эртами кечми Исроил океан ортидаги дўстидан маҳрум бўлади ва бу жанг унинг мағлубияти билан тугайди.\nУни атом бомбаси эмас – ноҳақлик ўлдиради.\n16:24 30.11.2020 (Янгиланган 16:26 30.11.2020)\nДональд Трамп Эронга зарба беришни буюриши мумкин. Шу сабабли Исроил армияси ҳам тайёр туриши керак. Яқин Шарқдаги вазият таҳлилчилари нима дейди.\nТОШКЕНТ, 30 ноя —Sputnik. Дональд Трамп, агар сайловчилар коллегияси Жо Байден ғалабасини тан олса, ҳукуматни топширишга тайёр эканини билдирди. Лекин баъзи ОАВлар хулосаисга кўра, Трамп кетишидан олдин Эронга уруш очиши мумкин. Баҳона – Эроннинг “ядровий дастури”. Теҳронга босим ўтказишда америкаликлар Тель-Авив ёрдамидан ҳам фойдаланишмоқчи. Буларнинг ҳаммаси Яқин Шарқдаги вазятга қандай таъсир қилади, РИА Новости таҳлил қилди.\nТрамнинг ортиқча қизиққонлиги\nДональд Трамп Эронга зарба беришни буюриши мумкин. Шу сабабли Исроил армияси ҳам тайёр туриши керак. Исроил ҳукумати Жо Байден Оқ уйга келганига қадар вазият мураккаблигини тушуниши керак. Трамп бир неча бор Натанзедаги уранни бойитиш заводини йўқ қилиш масаласини кўтарган эди, деб ёзади АҚШнинг Axios нашри.\nТрамп: АҚШ Ироқда уруш бошлаб, Яқин Шарқдаги аҳволни заифлаштирди\nМАГАТЭнинг Эрон ядровий дастури ривожланаётгани тўғрисидаги ҳисоботидан сўнг, Трамп Теҳронга зарба беришга қарор қилган эди. Эрон СВПД (Ядровий қурол тўғрисидаги шартнома) шартномасидан воз кечганидан сўнг, мамлакатда юқори бойитилган (қурол учун) уран миқдори ошган. АҚШ президенти бундан жуда ғазабга келган, лекин Майк Пенс ва Майк Помпео президентни “ҳовуридан туширишган” деб ёзади The New York Times газетаси. Эронга зарба бериш ортиқча зўравонликка олиб келади.\nБу борада американинг аниқ режалари ҳақида ҳеч қандай маълумот йўқ, лекин Исроил эҳтимолий қарама-қаршилик тайёр туриш ҳақида кўрсатма олганини тасдиқлади. “Жавоб тўридан-тўғри бўлмасдан Эроннинг Сурия ҳудудидаги қўшинлари томонидан “Ғазо секторида ёки Ливанда амалга оширилиши мумкин”, - дейилган хабарда.\nУруш ҳақидаги хабарлар қанчалик ҳақиқатга яқин эканини муҳокама қилиб турган бир вақтда, Эронда физик-олим Мохсен Фахризадега суиқасд уюштирилди. Ғарбда уни Эрон атом бомбасининг отаси дейишарди. Айрим маълумотларга кўра айнан ушбу олим Эрон ядровий дастурини бошқарган. Теҳрон ушбу ўлимда дарҳол Исроилни айблади ва қасос олишни ваъда берди. Биньямин Нетаньяху эронликлар баёнотига муносабат билдирмади.\nУрушдан олдинги югур-югур\nЭронга зарба бериш ҳақида маълумотлар тарқалишига ҳеч ким эътибор бермаган бўларди, лекин бундан олдин содир бўлган воқеалар барчанинг вазиятга жиддий қарашга чорлади. АҚШ Яқин Шарқ ҳудудига B-52H Stratofortress стратегик бомбардимончиларни олиб келди. АҚШ Марказий қўмондонлиги CENTCOM баёнотига кўра, улар ушбу ҳудудга агрессияни жиловлаш ва иттифоқдошларни қўллаб-қувватлаш учун олиб келинган.\nЭрон жуда катта хато қилди – Трамп\nНеча бомбардимончи самолёт олиб келингани ва улар қаерда жойлаштирилгани ҳақида Вашингтон ҳеч нарса хабар қилмаган. Айрим хабарларга кўра, самолётлар Ҳинд океанидаги Диего-Гарсия авиабазасида жойлаштирилган.\nҲарбий базада Эрон билан эҳтимолий урушда фойдаланиш учун 6та бомбардимончи жойлаштирилган. Бир неча ой олдин, эронлик генерал Қосим Сулаймон ўлдирилганда ҳам АҚШ худди шундай қилган эди.\nЎша қотилликдан кейин йил давомида ҳудуддаги америка объектларига ҳужум уюштирилди, лекин АҚШ ва Эрон орасида тўғридан тўғри тўқнашув содир бўлмади. Америкаликлар ҳатто ўз қўшинлари сонини камайтира бошлашди. Лекин айрим Эронга қўшни бўлган давлатлар бундан хавотирга тушди. Уларнинг фикрича АҚШ кучлари ҳудудда хавфсизликни сақлаб туришган эди.\nМузокаралар – очиқ ва яширин\nЭроннинг Яқин Шарқда ўсиб бораётган нуфузи биринчи нафбатда Исроилни хавотирга солмоқда. Қишдаги АҚШ-Эрон можаросидан сўнг Исроилни ваҳима босди. Бош вазир Биньямин Нетаньяху хулосасига кўра, Теҳрон нафақат Америкадан балким Исроилдан ҳам қасос олмоқчи. Бундай вазиятда у олдиндан зарба беришини маълум қилди.\nЭроннинг Яқин Шарқдаги таъсирини камайтиришга Араб давлатлари подшоҳлари ҳам ҳаракат қилишмоқда. Саддам Хусайиннинг ўлимидан сўнг Эрон ҳудудда етакчиликни қўлга киритишга ҳаракат қилди. Араблар бундан хавотирга тушиб қолишди, шиялар режими суннийлар анъаналарига мос келмас эди.\nЭроннинг ҳуддудаги мавқеини ушлаб туриш учун араблар 2000 йиллар ўртасида Исроил билан норасмий келишувлар олиб боришди. Фаластин муаммоси халал берсада, томонлар Эронга нисбатан ўз ҳаракатларини мувофиқлаштиришга келишиб олишди.\nБундай келишув мавжудлигини Саудия Арабистони, БАА, Баҳрайн ва Иордания Исроил самолётлари учун ўз осмонини очишга тайёрлигидан билиб олса бўлади.\nДональд Трамп ва унинг Эронга қарши бўлган сиёсати араб-исроил алоқаларини кучайтирган. Трамп ҳукумат тепасига келганда Яқин Шарқнинг барча муаммоларини “Аср битими” ёрдамида ҳал қилишини ваъда берган эди. Битим асосида “икки халқ учун икки алоҳида давлат ташкил қилиш” ғояси ётарди. Дунё хариталарида Исроил билан бирга Фаластин давлати ҳам пайдо бўларди.\nМахфий ташриф: Майк Помпео Афғонистонга келди - ОАВ\nБу ташаббус араб дунёсида кўпчиллик томонидан қўллаб-қувватланмади, лекин форс кўрфази ҳукумдорлари ҳулосасига кўра, “Яқин Шарқни” қайта юклаш имконини берди. Сентябр ойида БАА ва Баҳрайн АҚШ кўмагида Исроил билан дипломатик муносабатларни тиклашга муваффақ бўлишди. Бунда ушбу ҳамкорлик Эронга қарши қаратилганини ҳеч ким яшириб ҳам ўтирмади.\nСаудия Арабистони ўзини араб дунёсининг етакчиси сифатида намойиш қилиб Исроил билан масофа сақлаб келарди. Икки давлат орасида норасмий муносабатлар борлиги ҳақида барча биларди, лекин олий даражадаги мулоқотни ҳеч ким кутмаган эди. Ар-Риёд ҳар доимгидек Фаластин муаммоси ҳал бўлмагунича Тель-Авив билан муносабатлар ҳақида гап ҳам бўлиши мумкин эмас деб баёнот бериб келарди. Лекин бу сафар бошқача бўлди.\nЯқинда Нетаньяху Саудиянинг Неом шаҳрига хуфия сафар амалга ошириб ворис шаҳзода Мухаммад бин Салман билан музокаралар ўтказгани маълум бўлди. Янгилик бир зумда сенсацияга айланди, лекин музокара мавзулари ҳақида ҳеч нарса эълон қилинмади. Экспертлар Эрон – марказий мавзу бўлганини хулоса қилишди.\nАр-Риёд дастлаб ушбу суҳбатни тўлиқ инкор қилиб келди. Лекин Тель-Авива ҳам изоҳ беришдан бош тортганидан сўнг, - аксарият учун учрашув аслида бўлиб ўтгани аниқ бўлди. Кузатувчилар, шунингдек, музокаралар айнан АҚШ давлат котиби турнесидан сўнг бўлиб ўтганига ҳам эътибор қаратишди. Бу Майк Помпеонинг ҳудуддаги ҳамкорларини бирлаштириш ва Эрон хавфига биргаликда қарши туришга бўлган навбатдаги уриниши эди.\n“Ўзингиздан кейин альянс қолдиринг”\nИсроил Эрон билан тўғридан-тўғри тўқнашувни истамайди. Лекин яширин душманлик икки тарафдан ҳам давом этмоқда. Ислом Республикаси Сурияда, Исроил чегараси атрофида ўз кучлари сонини ошириб бораётган бир вақтда, яна бир қўшни – Ливан – деярли Эроннинг вассалига айланган. Теҳрон Ғазо секторига жиддий таъсир ўтказмоқда. ХАМАСни молиялаштирмоқда. Хуллас, Эрон Исроилнинг барча мухолифатларида иштирок этмоқда, дейди Исроил кнессети собиқ депутати Ксения Светлова.\n"Юқори даражадаги" телбалик: Трамп Эрон билан келишувни бекор қилиб нимага эришди\nНетаньяхунинг Саудия Арабистонига бўлган ташрифини АҚШда ҳукумат алмашиши негизида ҳам таҳлил қилиш мумкин.\n“Америкада ҳукумат бошига келаётган ҳар қандай янги маъмурият Яқин Шарққа муносабатини корректировка қилади. Нетаньяху ва бин Салман, эҳтимол, АҚШ Байден даврида Эронга қарши ҳаракатлар мувофиқлигини қандай сақлаб қолиш масласини муҳокама қилишгандир. Демократ-президент бундай ҳамкорликка қарши бўлмайди, албатта. АҚШ Обама давридан бошлаб ҳудуддан кетишга тараддуд кўрмоқда. Улар ўзларидан сўнг Эронга қарши ҳеч бўлмаса араб-исроил альянсини қолдириб кетишмоқчи", — дейди Светлова.\nТрамп хатосининг белгилари\nМГИМО Халқаро изланишлар институти таҳлилчиси Адлан Маргоев фикрича, Теҳрон араб-исроил ҳамкорлигидан хабардор ва бу Фаластиннинг сотқинлиги сабабли содир бўлган. Эрон ҳукумати бир томондан Саудия Арабистони, БАА ва Баҳрайннинг Исроил билан алоқаларини қораласа-да, лекин қарама-қаршиликни кескинлаштиришдан манфаатдор эмас.\nМаргоев хулосасига кўра, Теҳрон АҚШда ҳукумат ўзгарганидан сўнг, Эронга қарши муносабати юмашишдан умидвор. “Эрон ҳукумати Байдендан Трамп хатоларини тан олишни ва СВПДни қайта жонлантиришни сўрамоқда. Демократлар буни экспертлар даражасида муҳокама қилшмоқда, лекин амалда бу жуда мушкул. Буни қандай амалга оширишни ҳеч ким билмайди.\nМасалан, Эрон санкцияларни бекор қилишни сўрамоқда, лекин у ҳолда Теҳрон СВПД шартларига амал қилаётганини тасдиқлаш керак бўлади. Теҳрон таъкидлашишга кўра – АҚШ ундан чиққани туфайли ядровий битим тўлиқ бажарилаётгани йўқ. У паралел равишда ишлаши учун СВПДни қандайдир йўл билан амалга қайтариш керак – ҳозирча бу очиқ масала”, - дейди эксперт.\nМагоев хулосасига кўра, Байденга Трамп қарорларини бекор қилиш осон бўлмайди. Кетаётган маъмурият Эрон сиёсатини фақат қоралаб, тузилган ядровий битимни чипакка чиқарган эди, лекин вазият қуролли тўқнашувга қадар етиб бормаслигига – экспертнинг ишончи комил.


Тошкентда кўз кўриб, қулоқ эшитмаган одам ўғирлиги содир этилди\n09:57 / 10.03.2017\nУнинг сўзларига кўра, беш кишидан иборат гуруҳ хориж фильмларида одам ўғирлаш билан боғлиқ сценарийни ҳаётда синаб кўришга аҳд қилган.\nТошхўжаевнинг айтишича, «аслида, бу кўргиликнинг бошланишига ресторанлардан бирида камтарликни унутиб, тилидан илинган тадбиркорнинг ўзи айбдор». У дўстлари даврасида ғаразгўйлар бўлиши мумкинлигини хаёлига ҳам келтирмай, бойлиги, хонадонлари-ю, пулларининг миқдорини айтиб мақтанган.\nШундан сўнг, бундан хабар топган беш киши ўзаро бирлашиб, уни ўғирлаш режасини тузади, бунда Америка фильмларидаги шунга ўхшаш воқеалардан ўрнак олишади.\nХусусан, осонгина мўмай даромад топиш илинжидаги жиноятчилар тадбиркорни ўғирлагач, унинг бўйнига гўёки «бомба» осишади ва жабрдийда ҳаракатларини кузатиб туриш мақсадида видеоқўнғироқ қилиш имконини берувчи мобил дастурлардан фойдаланишади. Телефон қашқадарёлик номаълум киши номига расмийлаштирилган бўлади. Ғаразгўйлар тадбиркордан дастлаб товон сифатида 200 минг АҚШ доллари талаб қилишади, агар талаблари бажарилмаса, бўйнига осилган «бомба» портлашини айтиб қўрқитишади.\nТаъкидланишича, тадбиркор ҳам гарчи ҳаёти қил устида турган бўлса-да, бўш келмайди, ўзининг анойи эмаслигини кўрсатиб жиноятчилар билан савдолашади ҳамда товон пулини 10 марта камайтиришга, яъни 20 минг долларга туширишга эришади.\nСўнгра, жиноятчилар билан келишувни пишиқ-пухта қилган жабрланувчи тадбиркор уларнинг «бомба» ҳақидаги нағмаларига ишонмай, тўғри ички ишлар идорасига боради.\nОлиб борилган тезкор тадбирлар натижасида жиноятчилар ушланди. Ҳозирда, суриштирув ишлари олиб борилмоқда. Тошхўжаевнинг айтишича, гарчи якуний хулосани суд маҳкамаси берса-да, ушбу жиноий гуруҳ аъзолари 10 йилгача қамалиши мумкин.\nТошкент одам савдоси ИИББ


ЖАНУБИЙ КОРЕЯ, ЯПОНИЯ ЖУРНАЛИСТИКАСИ РИВОЖИ ВА ИМИЖ МАСАЛАЛАРИ ХУСУСИДА » Zlixa Orazimbetovanin' jeke veb sayti\nМустақил ОАВ хукуматга қаршими ёки “Жанубий Кореяда ОАВ ва журналистика” мавзусидаги илмий маъруза билан 2016 йил 24 февраль куни ЎзДЖТУ халқаро журналистика факультетида навбатдаги илмий семинар очилди. Ушбу мавзуда маъруза қилган доктор Сеол Вонтай мамлакатда журналистиканинг пайдо бўлиши ва ривожланиши, мустақил ОАВ хукуматга қаршими? Янги коммуникатив ҳолат, одамлар нега газета ўқимаяпти? деган саволларга жавоб беришга ҳаракат қилди. Сеол Вонтайнинг фикрича, бугунги кунда Жанубий Кореяда онлайн журналистика ўз ичига 6000 га яқин онлайн ОАВни олган бўлиб, мазкур соҳа жадал ривожланмоқда. Айни пайтда ОАВ ўзининг асосий вазифаси, яъни қуйидаги фикрни юқорига етказиш борасида ўз фаолиятини олиб бормоқда. Афсуски, Жанубий Кореяда бугунги кунда профессионал ҳамда касб этикасига риоя этмаётган журналистлар етишмаяпти. Бу аввало берилаётган материаллар сифатига салбий таъсирини кўрсатмоқда. 1987 йилдан Кореяда эркин матбуот даври бошланган эди. Аммо орадан чорак асрдан кўпроқ вақт ўтишига қарамай консерватив матбот ҳануз либерал матбуотдан устунлик қилмоқда. Зеро, медианинг асосий вазифалардан бири бу жамиятни яхши томонга ўзгарттиришдан иборат.\nАудиовизуал журналистика ва оммавий коммуникация кафедрасининг мустақил тадқиқотчиси Азиза Халилова “Япон ОАВининг замонавий тенденциялари” мавзусида илмий маъруза қилиб, мамлакатда интернетнинг ОАВга таъсири, массғмедиа иқтисоди хусусида тўхталиб ўтди. Бугунги кунада Японияда телевидениенинг реклама беришда роли юқори бўлиб, асосан онлайн тарзда эфирга узатилиш йўлга қўйилган. Яна бир масалалардан бири япон журналистикасида жанр трансформацияси яққол кўзга ташланмоқда. Замон талабларига мос равишда шарҳ, репортаж етакчилик қилиб, таҳлилий таҳлилий жанрларнинг аксарият қисми йўқолиб бормоқда. Мамлакатда социал медиа жадаллик билан ривожланмоқда ва бу жараён анъанавий журналистикага ҳам ўз таъсирини ўтказаётир. Японияда ҳар бир одам мамлакат имижини яратишда, бирор бир янгиликни тарқатишда қатнашмоқда ва журналист вазифасини бажармоқда. Бугунги кунда Японияда медиа тушунчаси кенг тушунча бўлиб, бу нафақат радио, тв ва интернет, балки интернет ўйинлар, социал тармоқлар, вакалоидлар ҳам медиа, ахборот тарқатувчи ҳисобланади. Индикино-мустақил кино тизими Японияда анча машҳур. Яъни ҳар бир ижтимоий тармоқ фойдаланувчиси исталган кинони олиб, уни тармоққа жойлаштириши мумкин. Айни пайтда мазкур жараённи тартибга солиш борасида чора-тадбирлар ишлаб чиқилмоқда. Японияда селфназорат мавжуд бўлиб, ўз-ўзини назорат қилиш кучли бўлганлиги сабабли бу журналистикага ўзининг салбий таъсирини кўрсатмоқда. Ички цензура Жанубий Кореяда Японияга нисбатан анча кучлидир.\nАудиовизуал катта илмий ходим изланувчиси Фарида Раҳимова “Имижни шакллантириш муаммосининг тарихий асослари” номли илмий маърузаси бевосита тадқиқотчининг докторлик мавзуси билан боғлиқдир. Тадқиқотчи мазкур тарихий жараённи шартли равишда учга ажратади. Имиж ХХ асрнинг фавқулодда ҳодисаси бўлсада, унинг илдизлари тарихга бориб тақалади. Ф.Раҳимова имидж ва имеджеология тушунчаларнинг келиб чиқиши, бунинг асосий сабаблари хусусида тўхталиб ўтди.\nИлмий семинар мавзулари Халқаро журналистика факультетининг профессор-ўқитувчилар томонидан муҳокама этилди.\nН.Қосимова Trif.uz дан олинди\n27 февраля 2016 07:05 616 рет көрилди Комментариялар: 0 Принтер


Савол ва жавоблар | Qalb Nuri\nВа Бошқа Мавзулар\nQ: Намоз ўқиш қоидалари қандай бўлади. Мен ҳам намоз ўқимоқчиман.\nНамоз ўқиш тартиби Бир кунда беш вақт (бомдод, пешин, аср, шом ва хуфтон) намоз ўқиш ҳар бир мусулмонга фарздир.\nБомдод намози икки ракат суннат, икки ракат фарз – жами тўрт ракатдан иборат. Бомдод намозининг икки ракат суннати қуйидагича ўқилади:\n«Аллоҳ ризолиги учун қибла томонга юзланиб, бугунги бомдод намозининг икки ракат суннатини ўқишни ният қилдим», деб кўнгилдан ўтказилади.\n«Аллоҳу акбар», деб ифтитоҳ такбири айтилади. Бу такбирда эркаклар қўллар кафтини қиблага қаратиб, бош бармоқларининг учини қулоқларининг юмшоқ жойига теккизишади. Аёллар қўлларини елка баробарида кўтарадилар.\nҚўллар боғланади. Эркаклар ўнг қўл кафтини чап қўл устига қўйишади. Ўнг қўлнинг бош ва кичик бармоқлари билан чап қўл билагини ушлашади. Аёллар ўнг қўлни чап қўл ус-тида тутиб, қўлларини кўкракка қўядилар. Бу ҳол «қиём» дейилади. Қиёмда (тик турган ҳолда) сажда қилинадиган жойга қараб, навбати билан, қуйидагилар ўқилади.\nСубҳанакаллоуҳумма ва биҳамдика ва табарокасмука ва тааъла жаддука ва ла илаҳа ғойрук. Маъноси: «Аллоҳим! Сенинг номинг муборакдир. Шон-шарафинг улуғдир. Сендан ўзга илоҳ йўқдир».\nبِسْمِ اللَّهِ الرَّحْمَٰنِ الرَّحِيمِ الْحَمْدُ لِلَّهِ رَبِّ الْعَالَمِينَ الرَّحْمَٰنِ الرَّحِيمِ مَالِكِ يَوْمِ الدِّينِ إِيَّاكَ نَعْبُدُ وَإِيَّاكَ نَسْتَعِينُ اهْدِنَا الصِّرَاطَ الْمُسْتَقِيمَ صِرَاطَ الَّذِينَ أَنْعَمْتَ عَلَيْهِمْ غَيْرِ الْمَغْضُوبِ عَلَيْهِمْ وَلَا الضَّالِّينَ Аъузу биллаҳи минаш шайтонир рожийм. Бисмиллаҳир роҳманир роҳийм. Ал ҳамдулиллаҳи роббил ‘аламийн. Ар-роҳманир роҳийм. Малики явмиддийн. Ийяка наъбуду ва ийяка настаъийн. Иҳдинас сиротол мустақийм. Сиротоллазийна анъамта ‘алайҳим ғойрил мағзуби ‘алайҳим валаззоллийн.\n"Фотиҳа" сурасининг қироатини (МП3) кўчириб олиш учун шуни босинг.\nМазмуни: Аллоҳнинг даргоҳидан қувилган шайтон ёмонлигидан Аллоҳнинг паноҳига қочаман. Меҳрибон ва раҳмли Аллоҳ номи билан (бошлайман). Ҳамд оламлар рабби Аллоҳгаким, (У) меҳрибон, раҳмли ва ҳисоб-китоб куни (Қиёмат)нинг эгасидир. Сенгагина ибодат қиламиз ва Сендангина ёрдам сўраймиз! Бизни шундай тўғри йўлга бошлагинки, (У) Сен инъом (ҳидоят) этганларнинг (пайғамбарлар, сиддиқ ва шаҳидларнинг) йўлидир, ғазабга учраган (Мусо қавмидан итоатсизларининг) ва адашган (Исо қавмининг «Аллоҳнинг фарзанди бор» дейдиган)ларнинг эмас! Фотиҳа сурасидан сўнг бир зам (қўшимча) сура ўқилади. Янги ўрганувчилар қуйидаги кичик суралардан бирини зам қилишса бўлади:\nإِنَّا أَعْطَيْنَاكَ الْكَوْثَرَ فَصَلِّ لِرَبِّكَ وَانْحَرْ إِنَّ شَانِئَكَ هُوَ الْأَبْتَرُ Инна аътойнакал-кавсар. Фа солли лироббика ванҳар. Инна шаниака ҳувал абтар.\n"Кавсар" сурасининг қироатини (МП3) кўчириб олиш учун шуни босинг.\nМазмуни: «(Эй Муҳаммад,) дарҳақиқат, Биз Сизга Кавсарни* бердик. Бас, Раббингиз учун намоз ўқинг ва (туя) сўйиб қурбонлик қилинг! Албатта, ғанимингизнинг ўзи (барча яхшиликлардан) маҳрумдир». (Кавсар — жаннатдаги бир ажиб дарё ёки ҳовузнинг номи. Унинг суви асалдан тотли, қор ва сувдан оқ. Ундан ичган киши абадий чанқоқлик кўрмайди.)\nقُلْ هُوَ اللَّهُ أَحَدٌ اللَّهُ الصَّمَدُ لَمْ يَلِدْ وَلَمْ يُولَدْ وَلَمْ يَكُنْ لَهُ كُفُوًا أَحَدٌ Қул ҳуваллоҳу аҳад. Аллоҳус-сомад. Лам ялид. Ва лам ювлад ва лам якуллаҳу куфуван аҳад.\n"Ихлос" сурасининг қироатини (МП3) кўчириб олиш учун шуни босинг.\nМазмуни: (Эй Муҳаммад,) айтинг: «У — Аллоҳ ягонадир. Аллоҳ беҳожат, (лекин) ҳожатбарордир. У туғмаган ва туғилмаган ҳам. Шунингдек, Унга тенг бирор зот йўқдир».\nقُلْ أَعُوذُ بِرَبِّ الْفَلَقِ مِنْ شَرِّ مَا خَلَقَ وَمِنْ شَرِّ غَاسِقٍ إِذَا وَقَبَ وَمِنْ شَرِّ النَّفَّاثَاتِ فِي الْعُقَدِ وَمِنْ شَرِّ حَاسِدٍ إِذَا حَسَدَ Қул аъузу бироббил фалақ. Мин шарри ма холақ. Ва мин шарри ғосиқин иза вақоб. Ва мин шаррин-наффасати фил ‘уқод. Ва мин шарри ҳасидин иза ҳасад.\n"Фалақ" сурасининг қироатини (МП3) кўчириб олиш учун шуни босинг.\nМаъноси: «(Эй Муҳаммад,) айтинг: "Паноҳ тилаб илтижо қилурман тонг Парвардигорига яратган нарсаси ёвузлигидан, тугунчага дам урувчи аёллар ёвузлигидан ҳамда ҳасадчининг ҳасади ёвузлигидан"».\nقُلْ أَعُوذُ بِرَبِّ النَّاسِ مَلِكِ النَّاسِ إِلَٰهِ النَّاسِ مِنْ شَرِّ الْوَسْوَاسِ الْخَنَّاسِ الَّذِي يُوَسْوِسُ فِي صُدُورِ النَّاسِ مِنَ الْجِنَّةِ وَالنَّاسِ Қул аъузу бирробин-наси маликин-наси илаҳин-наси мин шаррил васвасил хоннас. Аллазий ювасвису фий судурин-наси минал жиннати ван-нас.\n"Ан-Нос" сурасининг қироатини (МП3) кўчириб олиш учун шуни босинг.\nМаъноси: «(Эй Муҳаммад,) айтинг: "Паноҳ тилаб илтижо қилурман одамлар Парвардигорига, одамлар Подшоҳига, одамлар Илоҳига яширин васвасачи (шайтон) ёвузлигиданки, (у) одамларнинг дилларига васваса солур. (Ўзи) жинлар ва одамлардандир"».\nЗам сура тугагач, «Аллоҳу акбар», деб руку қилинади. Эркаклар тирсаклари ва тиззаларини букмасдан, бармоқларини очган ҳолда, тиззаларини маҳкам чангаллаб эгиладилар. Аёллар эркакларга нисбатан озроқ эгиладилар. Тиззаларини бир оз букадилар. Бармоқларини жамлаб тиззаларини тутадилар. Рукуда уч марта «Субҳана роббиял азийм» (Эй буюк Роббим, Сен барча нуқсонлардан поксан), дейилади.\nРукудан «Самиъаллоҳу лиман ҳамидаҳ» (Аллоҳ Уни ҳамд этганларни эшитгувчидир), деб қад кўтарилади, бу ҳолат «қавма» дейилади. Қавма ҳолида: «Роббана лакал ҳамд» (Эй Роббимиз, ҳар турли ҳамд-санолар ёлғиз Сенгадир), дейилади.\n«Аллоҳу акбар» деб аввало тиззалар, ке-йин қўллар, сўнг пешона ва бурун ерга теккизилиб, сажда қилинади. Сажда қи-линаётганда оёқ панжалари қиблага қаратилади, эркакларнинг тирсаклари ерга тегмайди. Аёллар тирсакларини ерга қўядилар. Саждада уч марта: «Субҳана роббиял аъла» (Эй улуғ Роббим, Сен бутун нуқсонлардан поксан), дейилади.\n«Аллоҳу акбар» деб саждадан бош кўтарилади ва тиз чўккан ҳолда бир оз ўтирилади, бу ҳолат «жалса» дейилади. Жалсада қўллар, бармоқлар ўз ҳолича тутилиб, сонга қўйилади. Бармоқ учлари тизза билан тенг бўлиши лозим.\nЭркаклар чап оёқлари устига ўтирадилар. Ўнг оёқ панжалари қиблага қаратилади. Аёллар оёқларини ўнг тарафдан чиқариб ўтирадилар.\n«Аллоҳу акбар», деб иккинчи марта сажда қилинади. Саждада уч марта: «Субҳана роббиял аъла», дейилади. Шу билан биринчи ракат тугайди.\n«Аллоҳу акбар», деб қиёмга (тикка) турилади.\nҚиёмда «Бисмиллаҳир роҳманир роҳийм»дан бошлаб, Фотиҳа сураси, орқасидан бир зам сура ўқилади.\n«Аллоҳу акбар», деб руку қилинади. Рукуда уч марта «Субҳана роббиял азийм», дейилади.\n«Самиъаллоҳу лиман ҳамидаҳ», деб тик турилади, кетидан «Роббана лакал ҳамд», дейилади.\n«Аллоҳу акбар», деб саждага борилади. Саждада уч марта «Субҳана роббиял аъла», дейилади.\n«Аллоҳу акбар», деб саждадан бош кўтарилади ва бир оз ўтирилади.\n«Аллоҳу акбар», деб иккинчи бор сажда қилинади. Саждада уч марта: «Субҳана роббиял аъла», дейилади.\n«Аллоҳу акбар», деб саждадан бош кўтарилиб қаъдада ўтирилади ва қуйидагилар ўқилади:\nАттаҳийяту лиллаҳи вас-солавату ваттоййибат. Ассаламу ‘алайка айюҳан-набийю ва роҳматуллоҳи ва барокатуҳ. Ассаламу ‘алайна ва ‘ала ибадиллаҳис-солиҳийн. Ашҳаду алла илаҳа иллаллоҳу ва ашҳаду анна Муҳаммадан ‘абдуҳу ва росулуҳ.\nМазмуни: Мол, бадан, тил билан адо этиладиган бутун ибодатлар Аллоҳ учундир. Эй Набий! Аллоҳнинг раҳмати ва баракоти Сизга бўлсин. Сизга ва солиҳ қулларга Аллоҳнинг саломи бўлсин. Иқрорманки, Аллоҳдан ўзга илоҳ йўқ. Ва яна иқрорманки, Муҳаммад, алайҳиссалом, Аллоҳнинг қули ва элчисидирлар.\nАллоҳумма солли ‘ала Муҳаммадив-ва ‘ала али Муҳаммад. Кама соллайта ‘ала Иброҳима ва ‘ала али Иброҳим. Иннака ҳамидум-мажид. Аллоҳумма барик ‘ала Муҳаммадив-ва ‘ала али Муҳаммад. Кама барокта ‘ала Иброҳима ва ‘ала али Иброҳим. Иннака ҳамидум-мажид.\nМазмуни: Аллоҳим, Иброҳим ва унинг оиласига раҳмат этганинг каби, Муҳаммад ва ул зотнинг оиласига раҳмат айла, Сен ҳамду мақтовга лойиқ ва буюк Зотсан. Аллоҳим, Иброҳим ва унинг оиласига баракотингни эҳсон этганинг каби Муҳаммад ва ул зотнинг оиласи устига ҳам баракотингни эҳсон айла. Сен ҳамду мақтовга лойиқ ва буюк Зотсан.\nРоббана атина фид-дуня ҳасанатав-ва фил ахироти ҳасанатав-ва қина азабан-нар.\nМазмуни: «Эй Роббимиз, бизга бу дунйода ҳам, охиратда ҳам яхшиликни бергин ва бизни дўзах олови азобидан сақлагин».\nАввал ўнг, кейин чап елкага қараб: «Ассаламу алайкум ва роҳматуллоҳ» деб салом берилиб намоздан чиқилади.\nШу билан бомдод намозининг икки ракат суннати тугайди. Бомдод намозининг икки ракат фарзи ҳам худди шу тартибда ўқилади. Фарқи — аввало, эркаклар ниятдан олдин (бошқа фарз намозлари олдидан ҳам) қуйидаги иқомат такбирини айтишади:\nАллоҳу акбар, Аллоҳу акбар, Аллоҳу акбар, Аллоҳу акбар. Ашҳаду алла илаҳа иллаллоҳ, Ашҳаду алла илаҳа иллаллоҳ. Ашҳаду анна Муҳаммадар росулуллоҳ, Ашҳаду анна Муҳаммадар росулуллоҳ. Ҳайя ъалас-солаҳ, ҳайяъалас-солаҳ, Ҳайя ъалал-фалаҳ, ҳайяъалал-фалаҳ. Қод қоматис-солаҳ, қод қоматис-солаҳ Аллоҳу акбар, Аллоҳу акбар, Ла илаҳа иллаллоҳ.\nИқомат такбирининг лафзлари азонникига ўхшайди, фарқи — буниси тез айтилади. Бомдод намозининг фарзига қуйидагича ният қилинади: «Аллоҳ ризолиги учун бомдод намозининг икки ракат фарзини ўз вақтида ўқишни ният қилдим». Қолган қисми суннат билан бир хил давом этаверади.\nШайх, Доктор Билал Абу Амина ҳафизаҳуллоҳ\nАбдулатиф Қори ҳафизаҳуллоҳ\nУстоз Абдулҳафиз домла\n© 2019 Qalb Nuri. All Rights Reserved.


Москва аэропортидаги аварияда Total нефть ширкати раҳбари ҳалок бўлди\nКристоф де Мaржери.\nФрaнциянинг йирик Total нефть ширкaти бош рaҳбaри Кристоф де Мaржери 21 октябрь куни тундa Москвaнинг Внуково aэропортидa юз бергaн aвaриядa ҳaлок бўлди.\nAэропорт рaсмийлaрининг билдиришичa, де Мaржерининг Фрaнциягa йўл олгaн шaхсий сaмолёти учиш йўлaгидa қор тозaловчи мaшинa билaн тўқнaшгaн.\nAвaриядa Total нефть ширкaти рaҳбaри билaн биргa уч нaфaр экипaж aъзоси ҳaм ҳaлок бўлгaн.\nРоссиянинг Фaвқулоддa вaзиятлaр вaзирлиги Внуково aеропортидa Falcon-50 русумидaги учқич aвaриягa учрaгaни вa ҳaлок бўлгaнлaр борлигини тaсдиқлaди.\nТAСС aхборот aгентлиги учиш йўлaгидaги aвaрия қуюқ тумaндa юз бергaни вa ҳaлок бўлгaнлaрнинг бaрчaси Фрaнция фуқaролaри бўлгaни ҳaқидa хaбaр берди.\nЕвропaдaги учунчи энг йирик нефть ширкaти бўлмиш Total дунёдaги нефть конгломерaтлaрининг энг йирк олтитaлигигa кирaди.\n63 ёшдa бўлгaн Кристоф де Мaржери 2007 йилдaн бери Total ширкaтигa бош рaҳбaр бўлиб келгaн.


Ўзбекистонда илк бор минимал истеъмол харажатларининг расмий қиймати белгиланди\n25 июн 2022, Тошкент вақти: 03:33\nЎзбекистонда бир киши учун бир ойлик истеъмол ҳаражатлари 440 минг сўм қилиб белгиланди. Иқтисодий тараққиёт ва камбағалликни қисқартириш вазирлиги истеъмол ҳаражатларини Ўзбекистон тарихида илк бор ҳисоблаб чиқди.\nВазирликнинг билдиришича, истеъмол ҳаражатларини ҳисоблаб чиқишда жон бошига 2200 ккал миқдоридаги кунлик озиқ-овқат маҳсулотлари, ноозиқ-овқат товарлар ҳамда хизматлар эътиборга олинган.\nМинимал истеъмол харажатларидан камбағаллик чегарасини белгилашда фойдаланилади. Яъни бир киши учун ойига 440 минг сўмдан кам даромад топадиган оила қашшоқ ҳисобланади.\nРасман билдирилишича, вазирлик минимал истеъмол харажатларини ҳисоблаш учун ўтган йили республика миқёсида 5 400 та оилада сўровнома ўтказди. Натижада энг камҳарж оилалар аниқланиб, минимал истеъмол ҳаражатларини аниқлаш учун мана шу оилаларнинг талаб ва эхтиёжлари асос қилиб олинди.\nИқтисодий тараққиёт ва камбағалликни қисқартириш вазирлиги 2021 йилда ҳам минимал истеъмол харажатларини ҳисоблаш бўйича тажриба давом эттирилишини билдирди. Вазирликка кўра, жорий йилда сўровда 10 минг оила иштирок этади.\n“Уларнинг натижаларига кўра, йил охирига қадар истеъмолчиларнинг минимал харажатларини ҳисоблаш методологиясини тасдиқлаш ва унинг қайта ҳисобланган миқдорини нашр этиш режалаштирилган”,-дейилади расмий билдирувда.


Журнал "Экономический Вестник Узбекистана" » (O´zbek) Франция мода академияси Ўзбекистонда: фэшн-индустрия соҳасида ҳамкорлик\nГлавная | «O‘zIA–ЭВУ» № 3-4/2019 | (O´zbek) Франция мода академияси Ўзбекистонда: фэшн-индустрия соҳасида ҳамкорлик\n(O´zbek) Франция мода академияси Ўзбекистонда: фэшн-индустрия соҳасида ҳамкорлик\nҚирол Людовик XIV давридан буён Франция модаларни расм қилувчи мамлакат саналади. Ҳозирги пайтда у дизайннинг креативлиги ва албатта, алоҳида француз таровати ҳамда жозибаси билан одамларни ўзига жалб қилган, ғаройиб коллекциялари билан жаҳон аҳлини лол қолдирган ҳолда биринчиликни қўлдан бой бермай келмоқда. Шу сабабли мамлакатимиз «от кутюр» ватани билан дизайнерлик санъати таълими соҳасидаги ҳамкорликни ўзи учун устувор йўналишлардан бири сифатида белгилаб олган. Чунки Франция мода индустрияси соҳасида ютуқларга эришишдан аввал нафақат унинг имижи, балки иқтисодиёти ҳам муваффақиятли ривожланишининг ҳал қилувчи омилига айланган мода ва дид юксалишининг кўп йиллик тажрибасига эга.\nФранцияга ташриф жараёнида журнал делегацияси республикамизнинг шу юртдаги элчихонаси уюштирган наманганлик тўқимачилари маҳсулотларининг тақдимот маросимида иштирок этди. Бу тадбирда Ўзбекистон тўқимачилик саноатининг инвестициявий ва экспорт имкониятлари мамлакатимиз тўқимачилик маҳсулотларига катта қизиқиш билдираётган Франциянинг Groupe Marck, Lener Cordier, Chargeurs, Cano S.A.S. ҳамда Америка Қўшма Штатларининг The World Trade Corporation компаниясига намойиш этилди. Анжуманга Париждаги Халқаро мода академияси президенти жаноб Жан-Филипп Воклер ҳам ташриф буюрди. Биз фурсатдан фойдаланиб, ундан интервью олдик.\n– Жаноб Воклер, дастлаб ўзингиз анчадан буён бошқараётган Мода академиясининг ташкил этилиши ва фаолияти ҳақида сўзлаб берсангиз айни муддао бўларди.\n– Бу академияни 1830 йилда катта бобомнинг отаси очган. Мен уни авлоддан-авлодга ўтувчи мерос сифатида қабул қилиб олганман. Шунга кўра ўзига хос анъаналари ва тажрибаларини асраб-авайлаб ва ривожлантириб келаяпман. Ана шунинг натижасида бугунга келиб катта имкониятларни қўлга киритганмиз. Масалан, ажойиб гул (кашта) тикиш, шунингдек, ҳам аёллар, ҳам эркаклар костюмларини моделлаштириш техникаларига эгамиз. Асосий вазифамиз тўқимачилик саноатининг модельеридан тортиб бошқарувчилари ва менежерларигача бўлган вакилларини тайёрлаш ва қайта тайёрлашдан иборат. Маъмурий-техник фанлардан ташқари стилистлар, тикиш технологлари ва дизайнерлар сингари ижодий мутахассислар тайёрлашга ҳам жиддий эътибор қаратамиз.\nОфисимиз Франция пойтахтида жойлашган. Шу боис юқори даражадаги мода намояндалари, Париждаги барча мода уйлари ва компаниялари билан ҳамкорлик қилаяпмиз. Хизматларимизга талаблар ошаётгани туфайли Япония, Хитой, Корея, Германия, Италия ва бошқа мамлакатларда ҳам фаолият юритаяпмиз. Яқинда шерикларимиз сафига Ўзбекистон ҳам қўшилди. У ерда жорий йилнинг сентябридан иш бошлаймиз. Бу биз учун яхши янгилик саналади, чунки амалиётимизда илк бор ўзининг қадимий анъаналари ва тажрибаларига эга мамлакат билан ҳамкорликни йўлга қўяяпмиз.\n– Айни йўналишдаги ҳамкорлик қандай форматда амалга оширилади? Бизнинг талабалар мамлакатимизда фэшн-индустриянинг Франциядаги каби юқори даражасига эришишлари учун академия уларга нималарни таклиф қилади?\n– Биз хорижда биринчи марта Тошкент тўқимачилик ва енгил саноат институти, Ўзбекистон Республикаси Олий ва ўрта махсус таълим вазирлиги билан ҳамжиҳатликда Франция Мода академиясининг филиали форматида бундай нуфузли ўқув-таълим тузилмасини ташкил этдик. Ҳозир дастлабки талабалар қабул қилинди. Уларни мутахассисларимиз академиямиздаги асосий йўналишлар ва фанлар бўйича ўқитишади. Бу таълим дастури махсус моделлаштириш, дизайн ва гул тикиш техникаларимизни ўргатишни ҳам ўз ичига олади.\n– Кимлар филиалнинг қалдирғоч талабалари бўлишди? Улар бу ерда эгаллаган билим ва кўникмаларини қаерда, қай йўсинда қўллай оладилар?\n– Аввало, Тошкент тўқимачилик ва енгил саноат институти ходимлари ва унда таҳсил олаётганлар академиямизнинг дастлабки талабалари бўлишди. Улар бизнинг гул солиш ва тикиш, моделлаштириш, кийим дизайни техникаларимизни ўрганиб, ўз ўқитувчилик фаолиятларини жаҳон мода тенденцияларига мувофиқ давом эттиришади. Махсус технологияларимиз ва техникаларимизни ҳуқуқий ворислар сифатида «Ўзтўқимачиликсаноати» уюшмасининг тегишли тикув ишлаб чиқаришлари ва тўқимачилик корхоналарида амалда қўллашади. Ишларининг асосий йўналишлари академиямиз филиалида ўзлаштирилган билим-кўникмалардан ишлаб чиқаришда фойдаланишдан иборат бўлади. Биз Тошкент тўқимачилик ва енгил саноат институти билан эксклюзив техникаларимизни ҳамда муҳандис-технологларни тайёрлаш методларини ўқитиш учун ўқув юртимизнинг бўлажак талабаларига етказиш тўғрисида ҳамкорлик битими тузганмиз.\n– Ёшларимиз олган ўзбек-француз таълими қанақа ҳужжат билан тасдиқланади ва унинг тан олиниш даражаси қандай бўлади?\n– Филиал битирувчиларига бериладиган дипломлар Ўзбекистонда ҳам, Францияда ҳам бирдек амал қилади. Ушбу ҳужжат билан улар ўз қобилиятлари ва иқтидорларини бизнинг мамлакатда француз мутахассислари билан баб-баравар, тўлиқ амалга оширишлари мумкин. Шу билан бирга мансабда ўсиш истиқболлари истисно этилмайди.\n– Хабаримиз бор, битим устида ишлаш асноси барча имкониятларни ўрганиш ва ажойиб қўшма лойиҳа деталларини келишиш учун мамлакатимизда бир неча бор бўлдингиз. Сизнингча, Ўзбекистон ва унинг фэшн-индустрия соҳасида Франция билан ҳамкорлик алоқаларини янада ривожлантириш имкониятлари қандай?\n– Тан олиш жоизки, биз ҳеч қачон Марказий Осиёда мода саноати учун малакали кадрлар тайёрлаш соҳасидаги қўшма битимимизда белгиланган йўналишлар бўйича ишламаганмиз. Ўзбекистон бу борада биринчи ва ишончли ҳамкоримиз бўлмоқда. Ҳаммаси бундан бир ярим йилча бурун Ўзбекистон тўқимачилик саноати делегацияси аъзолари юртимизга ташриф буюриб, Франция Тўқимачилик федерацияси вакиллари билан учрашганларидан кейин бошланди. Ўша тадбирда сизнинг ҳамюртларингиз тўқимачилик саноати учун ҳам, Ўзбекистоннинг юксак модаси учун ҳам жуда зарур юқори малакали миллий кадрлар франциялик мутахассислар томонидан тайёрланиши соҳасида ҳамкорлик қилиш бўйича жўяли таклифни илгари суришди. У бизни қизиқтириб қўйди ва ҳамкорлигимизга асос солдик.\nМен мазкур таълим лойиҳасига доир масалалар юзасидан юртингизда бир неча марта бўлдим. Эндиликда Ўзбекистон вакиллари билан ҳар бир янги учрашувни сабрсизлик билан кутаман. Негаки, ўзбек халқи ўзига хос урф-одатлари ва маданияти, меҳмондўстлиги ва самимийлиги, қадимий цивилизациянинг ажойиб ёдгорликлари билан мени лол қолдирган. Ўзбекистонга навбатдаги сафарим академиямиз филиалининг тантанали очилиши маросимида иштирок этиш учун жорий йилнинг сентябрь ойида бўлади.


24.10.2020 | 20:38\nШавкат Мирзиёев 25 октябрь — Ўзбекистон Республикаси ички ишлар органлари ходимлари куни муносабати билан соҳа ходимлари ва фахрийларига табрик йўллади. Бу ҳақда Президент матбуот хизмати хабар берди.\nАввало, сиз, азизларни 25 октябрь — Ўзбекистон Республикаси ички ишлар органлари ходимлари куни билан чин қалбимдан самимий табриклайман.\nИчки ишлар органлари инновацион рақамли технологиялар ва ахборот-коммуникация тизимлари билан мунтазам таъминланмоқда. Биргина 2017—2020 йилларда шахсий таркиб учун 45 та янги хизмат объекти қурилиб, фойдаланишга топширилгани бу фикрни тасдиқлайди.\nСизларга яхши аёнки, жиноятчиликка қарши курашнинг энг самарали усули — профилактика, яъни қонунбузарликларнинг олдини олишдан иборат. Шу мақсадда мамлакатимизда биринчи марта ҳар бир маҳаллага бир нафардан профилактика инспектори бириктирилди, уларга маҳалла раисининг ўринбосари мақоми берилди.\nАввалроқ Шавкат Мирзиёев Ўзбекистон халқини Давлат тили куни муносабати билан табриклагани ҳақида хабар берилганди. Шунингдек, Президент 1 октябрга бағишланган тадбирда ўқитувчи ва мураббийларга табрик йўллагани хабар қилинган.


Instagram'да изоҳларини чеклаш имкони пайдо бўлди\n00:47 / 27.09.2017\nInstagram ижтимоий тармоғида фойдаланувчилар изоҳларини чекловчи функция пайдо бўлди. Созламаларда тўрт хил вариант тақдим этилади: барчанинг изоҳ қолдиришига рухсат бериш, фақат саҳифасига ёзилган дўстларингиздан, фақат сизнинг саҳифангизга ёзилган дўстларингиздан, иккинчи ва учинчи вариантдагиларга.\nАввал очиқ саҳифаларда изоҳлар барча учун очиқ бўларди: у ерда ҳам дўстлар, ҳам бегона фойдаланувчилар изоҳ қолдириши мумкин эди. Ёпиқ аккаунтларда бегона фойдаланувчилар аввалгидек на суратлар ва на изоҳларни кўра олишмайди.\nБундан ташқари, муайян инсонларнинг изоҳларини блоклаш функцияси пайдо бўлди. Блокланган фойдаланувчининг изоҳларини фақат унинг ўзигина кўра олади, шунингдек у изоҳлари блокланганидан хабар топмайди. Бунга қадар маълум бир фойдаланувчининг изоҳларини блоклаш учун уни қора рўйхатга қўшиш керак бўлган.\nInstagram раҳбарияти шунингдек жонли трансляциялар учун аноним мурожаат тугмасини қўшди. Фойдаланувчилар қўллаб-қувватлашга муҳтож одам стримини кўришлари билан сервис маъмуриятига хабар беришлари мумкин. Унга маслаҳат олиш ёки ишонч телефонига қўнғироқ қилиш таклиф этилади.\n25 сентябрь куни Instagram фойдаланувчилари сони ярим йилда 100 миллион кишига кўпайди ва 800 миллионга етди.